
[313B] །།རྒྱ་གར་སྐད་དུ། ཙ་ཏུ་ར་གཱ་ཐཱ། བོད་སྐད་དུ། ཚིགས་
སུ་བཅད་པ་བཞི་པ། དཀོན་མཆོག་གསུམ་ལ་ཕྱག་འཚལ་ལོ། །སྐུར་གྱུར་པ་ནི་ཐམས་ཅད་ལ། །མཚན་མཆོག་སུམ་ཅུ་གཉིས་མངའ་བ། །རྫོགས་པའི་སངས་རྒྱས་གྲགས་


[314A]༄༅། །ལྡན་པའི། །རྒྱལ་བ་ཀུན་ལ་ཕྱག་འཚལ་ལོ། །རྫོགས་སངས་གང་དུ་བལྟམས་པ་དང། །གང་དུ་བྱང་ཆུབ་ལ་རེག་དང་།ཞི་བའི་འཁོར་ལོ་བསྐོར་བ་དང་
ཟག་མེད་མྱ་ངན་འདས་པ་དང། །བདེ་གཤེགས་གང་དུ་བཞུགས་པ་དང། །འཆག་པ་དང་ནི་བཞེངས་པ་དང། །སེང་གེ་ལྟ་བུར་གཟིམས་པ་ཡི། །གནས་དེ་ལ་ནི་བདག་ཕྱག་
འཚལ། །སྟེང་དང་འོག་དང་བར་དག་དང། །ཕྱོགས་དང་ཕྱོགས་མཚམས་རྣམས་སུ་ཡང། །སྐུ་བཅས་སྐུ་ནི་མེད་པ་ཡི། །མཆོད་རྟེན་ལ་ནི་བདག་ཕྱག་འཚལ། །རྐང་གཉིས་
དམ་པ་ཤར་དང་ནི། །བྱང་གི་ཕྱོགས་ཆར་བཞུགས་པ་ཡི། །རྒྱལ་བ་བསྟན་དཀའ་ཞེས་བྱ་བ། །དེས་ནི་ཚིགས་བཅད་འདི་གསུངས་སོ་།གང་གི་ཚིགས་བཅད་འདི་བཞི་
ཡིས༑ ༑དེ་བཞིན་གཤེགས་ལ་བསྟོད་བྱེད་པ། །དེ་ནི་ཚེ་རབས་སྟོང་དུ་ཡང། །ངན་འགྲོར་འགྲོ་བར་མི་འགྱུར་རོ། །ཚིགས་སུ་བཅད་པ་བཞི་པ་རྫོགས་སོ།། །།


