
[316A] ཨཱརྱ་མཧཱ་པཨ་རི་ཎཱ་མ་རཱ་ཛ་ས་མནྟཀ་
བོད་སྐད་དུ། འཕགས་པ་ཡོངས་སུ་བསྔོ་བའི་རྒྱལ་པོ་ཆེན་པོ་སྔགས་དང་བཅས་པ། སངས་རྒྱས་དང། བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །ཡོན་


[316B] །སངས་རྒྱས་དམ་ཆོས་འཕགས་པ་ཡི། །དགེ་འདུན་དུས་གསུམ་བཞུགས་པ་རྣམས། །མ་ལུས་པ་ལ་སྐྱབས་སུ་མཆི། །མི་དགེ་ཐམས་ཅད་བཤགས་པར་བགྱི།།
འགྲོ་བའི་དགེ་ལ་རྗེས་ཡི་རང། །ཆོས་ཀྱི་འཁོར་ལོ་རབ་བསྐོར་བར་།རྫོགས་སངས་རྒྱས་ལ་བསྐུལ་མ་འཚལ། །ཀུན་མཁྱེན་སྤྱན་གྱིས་གཟིགས་པ་ཡི། །བདག་དགེ་ཆུང་ཡང་གང་མཆིས་
པ༑ ༑དེས་ནི་གཏན་དུ་བྲལ་བ་དག། ཐམས་ཅད་ཉེ་བར་ཞི་གྱུར་ཅིག་རྣམ་པ་ཀུན་མཆོག་ལྡན་པ་ཡི། །སྟོང་པ་ཤེས་པའི་ཏིང་ངེ་འཛིན་།བྱང་ཆུབ་བར་གྱི་ཚེ་རབས་སུ། །རྟག་ཏུ་བདེ་དང་
ལྡན་པར་ཤོག། རྣམ་པར་མི་རྟོག་ལྷུན་གྱིས་གྲུབ། །རྟག་ཏུ་མཉམ་པར་བཞག་གྱུར་ཅིག། ཟླ་ཉི་ནོར་བུ་རོལ་མོ་ལྟར། །སེམས་ཅན་དོན་ལ་འཇུག་པར་ཤོག། ཇི་ལྟར་རྒྱལ་བ་མཁས་
པ་རྣམས། །ཤེས་རབ་ཕ་རོལ་ཕྱིན་ཐབས་བསྔོ། །དེ་ལྟར་བདག་གི་དཀར་པོ་རྣམས། །བྱང་ཆུབ་ཏུ་ནི་བསྔོ་བར་བགྱི། །དཀོན་མཆོག་གསུམ་ལ་དམིགས་པ་ཡི། །བདག་གི་ལུས་ངག་
ཡིད་དགེ་དང། །སྦྱིན་པ་ཚུལ་ཁྲིམས་བཟོད་བརྩོན་འགྲུས། །བསམ་གཏན་ཤེས་རབ་ལས་བྱུང་གང། །དེ་དག་ཀུན་གྱིས་བདག་ཉིད་ནི། །ཚངས་པར་སྤྱོད་པ་ལྡན་པ་དང། །འཇིག་
རྟེན་མགོན་གྱི་བསྟན་པ་ལ། །རང་འབྱུང་མངོན་དགའ་དབང་ལྡན་ཞིང། །སངས་རྒྱས་ཀུན་གྱིས་གསུང་རབ་ཀྱི། །གཞུང་དོན་ཚིག་ལ་མཁས་གྱུར་ནས། །དམ་ཆོས་ཡོངས་སུ་འཛིན་


[317A]༄༅། །པ་དང། །ལུས་དང་སྲོག་ལ་དགའ་མེད་ཤོག། བདག་ནི་འགུམ་པའི་དུས་བགྱིད་ཚེ། །ཕྱིན་ཅི་མ་ལོག་ཡིད་ཀྱིས་སུ། །སངས་རྒྱས་ཚེ་དཔག་མེད་མཐོང་ནས།།
འདི་ནས་བདེ་བ་ཅན་དུ་མཆི། །བདུད་ཀྱི་སྤྱོད་ཡུལ་མངོན་གྱུར་ཚེ་།དྲང་སྲོང་ཆེན་པོ་ཚེ་དཔག་མེད། །རྟག་ཏུ་སྟོན་པར་མཛད་གྱུར་ཅིང། །ས་བཅུ་འཐོབ་ནས་དེ་དག་གི་རྣམ་པར་དག་པའི་
རིམ་པ་ཡིས། །བྱང་ཆུབ་དམ་པ་ཐོབ་པར་ཤོག་སངས་རྒྱས་ཀུན་ཏུ་བཟང་པོ་ཉིད་ཐོབ་ནས། །བག་ཆགས་བཅས་པ་ཉེས་བསགས་རྩ་ནས་བཏོན། །ཡེ་ཤེས་སྒྲིབ་མེད་སྙིང་
རྗེར་ལྡན་ནས་སུ། །འགྲོ་བ་རྣམས་ལ་སྨན་དང་བདེ་བ་བགྱི་།ཕྱོགས་བཅུ་མཐའ་ཡས་པ་ན་ཤེས་བྱའི་དོན་མ་ལུས་པར་ཁྱབ་པའི་བློ་མངའ་བ་ཕྱོགས་བཅུའི་སངས་རྒྱས་བཅོམ་
ལྡན་འདས་དང། བྱང་ཆུབ་སེམས་དཔའ་རྒྱ་མཚོ་སྙེད་ལ་ཕྱག་འཚལ་ལོ། །སེམས་ཀྱི་རྙོག་མ་ཡིད་གཉིས་གསལ་ནས་དང་པོར་ནི་།ཤཱཀྱའི་རྒྱལ་པོ་ཐུབ་ལ་སྤྱི་བོས་ཕྱག་
འཚལ་ལོ། །བདེ་བ་ཅན་ན་བཞུགས་པའི་རྒྱལ་པོ་འོད་དཔག་མེད། །བླ་མ་ལ་ཡང་དགའ་དང་གུས་པས་གདུང་བར་བགྱི། །གང་ཞིག་ཕྱོགས་ཀུན་དག་ན་ད་ལྟར་བྱུང་བ་ཡི། །
འགྲོ་ལ་བྱམས་པའི་སངས་རྒྱས་ངེས་པར་བཞུགས་རྣམས་དང། །འདས་དང་ཕྱིས་འབྱུང་བ་ཡི་རྒྱལ་བ་ཐམས་ཅད་ལ། །བདག་ནི་དགའ་བའི་ཡིད་ཀྱིས་ཡང་དག་མཆོད་པར་


[317B] །འདི་ལྟ་སྟེ། ཡང་དག་པར་རྫོགས་པའི་སངས་རྒྱས་ཉི་ཟླ་སྒྲོན་མ་དང། སྐུ་མཆོག་གསེར་འོད་དང། བདེན་པའི་དབྱངས་དང། ལྷུན་པོ་ཆེན་པོ་དང། ལྷུན་པོ་བཟང་པོ་དང། དབང་པོའི་འབྱུང་
གནས་དང། པདྨའི་དབྱངས་དང། ཕྱག་བཟང་དང། འོད་ཀྱི་ཏོག་དང། མཆོག་གི་འབྱུང་གནས་དང། རིན་ཆེན་ཟླ་འོད་དང། དཔའ་བོའི་སྡེ་དང། ཀུན་ནས་སྣང་བ་དང། རྣམ་དག་ཞལ་དང་
རིན་ཆེན་ཏོག་དང། མདོག་བཟང་འབྱུང་གནས་དང། སཱ་ལའི་རྒྱལ་པོ་དང། རྣམ་དག་འོད་དང། བདེ་མཛད་རྒྱལ་པོ་དང། ཀུན་ནས་སྣང་བ་དང། ལྷུན་པོ་བཟང་པོ་གསལ་བ་དང། འོད་ཀྱི་
དཀྱིལ་འཁོར་དང། དཀོན་མཆོག་བརྩེགས་དང། ཀུན་ནས་འོད་དང། དཔལ་བརྩེགས་དང། བཀོད་པ་ཆེན་པོ་དང། སྦྱངས་གསལ་བཻ་ཌཱུརྱ་དང་དབང་པོའི་རྒྱལ་མཚན་དང། ཐོབ་པའི་
སྡེ་དང། རབ་ཏུ་ལྷན་ནེ་དང། འོད་མཛེས་དང། མེ་ཏོག་ཚེམས་དང་སྤྱན་བཟང་དང། ཤིན་ཏུ་བཟང་པོ་དང། འོད་བཟང་སྒྲོན་མ་དང་དགོངས་པ་རྣམ་དག་དང། ཆོས་ཀྱི་འོད་ཟེར་དང་
བརྩོན་འགྲུས་ཆེ་ལྡན་དང། པདྨའི་སྙིང་པོ་དང། ལྷག་པར་དགོངས་པ་བརྟན་པ་དང། རྡོ་རྗེའི་སྡེ་དང། ལེགས་པར་འཁྲུངས་དང། ཚུལ་བཟང་དང། དབྱངས་སྙན་དང། ཡོན་ཏན་དཔལ་
འོད་དང། འཇིག་རྟེན་ཏོག་དང། མདོག་བཟང་གསལ་བ་དང། རྟག་ཏུ་བརྩོན་དང། ཙནྡན་ཟླ་འོད་དང། རྒྱས་པའི་དཔལ་དང། རྒྱ་མཚོ་དང། དབང་པོ་ཆེན་པོ་དང། རྒྱལ་བའི་དབང་པོ་དང་


[318A]༄༅། །འོད་བཀོད་པ་དང། བརྩོན་འགྲུས་སྦྱངས་པ་དང། ཀུན་ཏུ་སྒྲོན་མ་དང། གསུང་བ་ཆེན་པོ་དང། རྡོ་རྗེའི་སྙིང་པོས་རབ་ཏུ་འཇོམས་པ་དང། དྲང་སྲོང་ལྷ་དང། མེའི་འོད་དང་
ཡིད་དུ་འོང་བ་དང། རྣམ་འཇོམས་དང། ཏོག་ཆེན་པོ་དང། ཤིན་ཏུ་མཐོར་གཤེགས་དང། ཕན་པར་བཞེད་དང། དྲང་སྲོང་ཆེན་པོ་དང་རྣམ་པར་གཟིགས་དང། གཙུག་ཏོར་ཅན་དང། ཐམས་ཅད་
སྐྱོ་བ་དང། འོད་སྲུང་དང། གསེར་མདོག་དང། གཟི་བརྗིད་མཆོག་དང། མཐོ་བ་དང། བཀྲ་ཤིས་དང། རིན་ཆེན་གྲགས་པ་དང། གཟི་བརྗིད་འོད་དང། རྣམ་པར་སྣང་མཛད་དང། དོན་ཡོད་གཟིགས་
དང། དབང་པོའི་ཏོག་དང། གྲགས་པ་དང། སྣང་མཛད་དང་བིཥྞུ་བློ་གྲོས་དང། སྐར་རྒྱལ་དང། སྐག་དང། འོད་འབར་དང་རིན་ཆེན་མཆོད་སྡོང་དང། འབར་བའི་ཏོག་དང། ཐུགས་གཞུངས་
དང། རབ་ཞི་དབང་པོ་དང། སྤྱན་དག་དང། བློ་མཆོག་དང། བདེན་པའི་ལྷ་དང། དྲང་སྲོང་སྦས་པ་དང། ཐུབ་པ་དང། ཚངས་པའི་དབྱངས་དང། ཀུན་ཏུ་ཞལ་དང། མ་སྨད་པ་དང། བདུད་འཛོམས་
དང། ལྷའི་རྒྱལ་པོ་དང། ལེགས་སོན་དང། གཟི་བརྗིད་བཟང་པོ་དང། ཚོགས་ཀྱི་དབང་པོ་དང། ཤིན་ཏུ་རྣམ་པར་གནོན་པས་གཤེགས་པ་དང། བསམ་ཡས་འོད་དང། ཟླ་བའི་རྒྱལ་པོ་དང་
བདེ་བ་ཆེ་ཐོབ་དང། སྣང་བར་གྱུར་པ་དང། རྒྱ་མཚོ་ཆེན་པོ་དང། མི་འཁྲུགས་པ་དང། དབང་པོའི་མཆོག་དག་མེ་ཏོག་དང། དེད་དཔོན་ཆེན་པོ་དང། རྣམ་པར་རྒྱལ་བྱེད་དང། མེ་ཏོག་


[318B] བཤེས་གཉེན་བཟང་པོ་དང། རྒྱུ་སྐར་བཟང་པོ་དང། ཉི་མའི་སྙིང་པོ་དང། ཚོགས་ཀྱི་དཔལ་དང། ནོར་གྱི་དཔལ་དང། སྣང་བ་བཟང་པོ་དང། འོད་དཔག་མེད་དང། དཔལ་ཆེན་དང། སྟོབས་
མཆོག་དང། སྒྲོན་མ་སྟེ་དེ་དག་ལ་སོགས་པ་སྔོན་བྱུང་བ་དང་ཕྱིས་འབྱུང་བའི་རྒྱལ་བ་གང་དག་ཡོན་ཏན་གྱི་ཀླུང་དཔག་ཏུ་མེད་པར་གྱུར་པ། འཁོར་བའི་ཆུ་བོའི་འདམ་རྫབ་ལས་ཡང་དག་པར་བརྒལ་
བ༑ ༑གཏོང་བ་དང་ལྡན་ཞིང་ཚུལ་ཁྲིམས་རྣམ་པར་དག་པ། བཟོད་པ་ཆེན་པོའི་མཆོག་དང་ལྡན་པ། །བརྩོན་འགྲུས་སྦྱངས་ཤིང་སྙིང་པོ་གཡོ་བ་མི་མངའ་བའི་བསམ་གཏན་ཆེན་པོ་དང་ལྡན་པ་མཁྱེན་
རབ་རྣོ་བ་ཐོགས་པ་མེད་པ་དང་ལྡན་པ། སེམས་ཅན་ལ་ཐུགས་རྗེ་དང། ཚོགས་དང། རྫོགས་པའི་བྱང་ཆུབ་ཀྱི་ཐུགས་སྐྱེ་བ་རབ་ཏུ་འབྱུང་བ། འཇིག་རྟེན་ཐམས་ཅད་ལ་ཐུགས་བརྩེ་བ། དོན་ལ་མངོན་པར་
བརྩོན་པ། སེམས་ཅན་གྱི་སྙིང་པོ། སྐྱེ་དགུ་ལ་བྱམས་པ། གཡོ་མི་མངའ་བ། དགའ་བ་མི་མངའ་བ། ཆགས་པ་མི་མངའ་བ། བྱམས་པའི་ཐུགས་ཀྱི་བདག་ཉིད་ཅན། ལྷའི་འང་ལྷ་དང། མིའི་མཆོག་གིས་
རྗེད་པ། ལྷའི་འང་ལྷ་སྟེ་རྒྱལ་བ་དེ་རྣམས་ལ་བདག་གི་ལུས་དང། ངག་དང། སེམས་གུས་པ་རྣམ་པ་དུ་མས་ཕྱག་འཚལ་ལོ་།རྒྱལ་བ་དེ་རྣམས་ཀྱིས་བདག་སྡིག་པ་ལས་རྣམ་པ་ཐམས་ཅད་དུ་བསྐྱབ་ཏུ་
གསོལ། །སྡུག་བསྔལ་དུ་མས་གདུངས་པའི་སེམས་ཅན་ཐམས་ཅད་ཀྱང་རབ་ཏུ་བརྩོན་པས་དྲང་དུ་གསོལ། ཐུགས་རྗེ་ཆེན་པོ་དང་ལྡན་པས་བདག་ཀྱང་ངན་འགྲོ་དག་ལས་དྲང་ཞིང་དེ་བཞིན་དུ་རྫོགས་པའི་


[319A]༄༅། །བྱང་ཆུབ་ལ་མྱུར་དུ་བཞག་ཏུ་གསོལ། །དྲང་སྲོང་ཆེན་པོ་རྣམས་ཀྱི་མཚན་བརྗོད་པའི། །དགེ་བ་བདག་གིས་བསྒྲུབས་པ་གང་ལགས་པ། །དེ་ཡིས་བདག་ནི་ཚེ་རབས་ཐམས་ཅད་དུ། །ཐུབ་
དབང་དེ་དང་ལྷན་ཅིག་འགྲོགས་པར་ཤོག། ཆོས་དང་ཟང་ཟིང་མཆོད་པས་བདེ་བར་གཤེགས། །དེ་ལ་ཉོན་མོངས་མེད་པར་བདག་གིས་མཆོད་།མཆོད་པ་བགྱིས་ཤིང་ལམ་གཉིས་ལ་བརྟེན་ནས། །འགྲོ་བ་རྫོགས་
པའི་སངས་རྒྱས་ཉིད་གྱུར་ཅིག་དེ་བཞིན་གཤེགས་པ་དེ་དག་གི་མཚན་ཐོས་པ་དང། མོས་པ་དང། འཛིན་པ་དང། འཆང་བ་དང་ཡོངས་སུ་བསྒྲགས་པས་སྒྲིབ་པ་ཐམས་ཅད་ཟད་པར་འགྱུར། ངན་འགྲོའི་
འཇིགས་པ་ཐམས་ཅད་ལས་ཀྱང་ཐར་པར་གྱུར། བླ་ན་མེད་པ་ཐམས་ཅད་མཁྱེན་པ་ཉིད་དུའང་ངེས་པར་འགྱུར་རོ། །ཆོས་ཀྱི་དབྱིངས་ཀྱིས་ཀླས་པ་ནམ་མཁའི་ཁམས་ཀྱི་མཐས་གཏུགས་པའི་ཕྱོགས་ཐམས་
ཅད་ན། དུས་གསུམ་ལྷག་མ་མེད་ཅིང་ལུས་པ་མེད་ལ་མ་ལུས་པའི་སངས་རྒྱས་བཅོམ་ལྡན་འདས་དེ་བཞིན་གཤེགས་པའི་སྤྱན་ལྔས་ཐུགས་སུ་ཆུད་པ་དང། བྱང་ཆུབ་སེམས་དཔའ་ཐམས་ཅད་ལ་ཕྱག་
འཚལ་བས་ཕྱག་འཚལ་ལོ། །སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་ཐམས་ཅད་བདག་ལ་དགོངས་སུ་གསོལ། བདག་མིང་འདི་ཞེས་བགྱི་བ་བྱང་ཆུབ་ཀྱི་སྙིང་པོ་ལ་མཆིས་ཀྱི་
བར་དུ་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཤཱཀྱ་ཐུབ་པ་ཐུགས་རྗེ་དང་ལྡན་པ་བྱམས་བ་དང་ལྡན་པ། ཕན་པར་བཞེད་པ། ཐུགས་བརྩེ་བ་ཅན་སྐྱེ་བ་


[319B] འགག་པ་མེད་པའི་ཆོས་དང་ལྡན་པ་དེ་ལ་ལུས་ཐམས་ཅད་ཀྱིས་ཕྱག་འཚལ་ནས་ལྷག་པའི་བསམ་བ་དང་ལྡན་པའི་བསམ་པ་རུས་པའི་ཁོང་ནས་དགའ་བ་དང། རྐང་གི་ཁོང་ནས་དགའ་བའི་སེམས་ཐམས་
ཅད་ཀྱིས་སྐྱབས་སུ་མཆིའོ། །དེ་བཞིན་དུ་བཅོམ་ལྡན་འདས་མྱ་ངན་མི་འདའ་བ་དེ་དང། རྟག་ཏུ་མྱ་ངན་ལས་འདས་པ་དང། སྲེག་བླུགས་གསོལ་དང། དེ་བཞིན་དུ་མཆོག་དགའ་དང། མཆོག་གི་འབྱུང་གནས་དང་
དབང་པོའི་འབྱུང་གནས་དང། མར་མེ་མཛད་དང། སེངྒེ་སྒྲ་དང། མདོག་བཟང་འབྱུང་གནས་དང། རིན་ཆེན་འབྱུང་གནས་དང་།རིན་ཆེན་བླ་མ་དང། རིན་ཆེན་ཟླ་བ་དང། རིན་ཆེན་འབྱུང་དང། རིན་ཆེན་སྣང་བ་དང། རིན་
ཆེན་ཏོག་དང། རིན་ཆེན་འོད་གསལ་བ་དང། རིན་ཆེན་རབ་གསལ་དང་རིན་ཆེན་མང་དང། རིན་ཆེན་མྱུ་གུ་དང། རིན་ཆེན་པདྨ་དང་རིན་ཆེན་པདྨས་རྣམ་པར་གནོན་དང། རིན་ཆེན་མེ་དང། རིན་ཆེན་མེའི་འཁོར་
དང། རིན་ཆེན་ཀུན་གྱིས་སྐུ་རྒྱན་ལྡན་པ་དང། དགྲ་ལས་རྒྱལ་བ་དང། སའི་སྟོབས་ཀྱི་ཤུགས་མངའ་བ་དང། པདྨའི་མཆོག་དང། སྐུ་མཆོག་དང། ཟླ་མཆོག་དང། ཆོས་མཆོག་དང། བཅོམ་ལྡན་འདས་དེ་
བཞིན་གཤེགས་པ་བརྗོད་ཀྱིས་མི་ལང་བ་དང། རྣམ་པར་རྟོག་མེད་དང། དཔག་ཏུ་མེད་པ་དང། རིན་ཆེན་མཐའ་ཡས་དང། རིན་ཆེན་མཐའ་ཡས་དྲི་མ་མེད་པ་དང། ཕྱག་མཐའ་ཡས་དང། གྲགས་པ་
མཐའ་ཡས་དང། གྲགས་པ་ཆེན་པོ་དང། བདེ་བྱེད་ཆེ་ཐོབ་དང་མཐུ་ཆེན་བརྩོན་འགྲུས་ངེས་འབྱུང་དང། ཡོན་ཏན་ཆེར་བགྲང་དང། དཔག་མེད་དབྱངས་དང། བདེན་པའི་དབྱངས་དང། རྣམ་པར་


[320A]༄༅། །རྒྱལ་བའི་དབྱངས་དང། ཟླ་བའི་དབྱངས་དང། པདྨའི་དབྱངས་དང། སེངྒེའི་དབྱངས་དང། སེངྒེའི་སྒྲ་སྒྲོགས་དང་རྡོ་རྗེའི་སྒྲ་སྒྲོགས་དང། རྡོ་རྗེའི་སྙིང་པོས་རབ་ཏུ་འཇོམས་པ་
དང། ཟླ་འོད་དང། ཉི་འོད་དང། སྐར་འོད་དང། དག་པའི་འོད་དང། བདུད་རྩིའི་འོད་དང། སྤྲུལ་པའི་འོད་དང། རིན་ཆེན་དཔག་མེད་སྦྲུལ་པའི་འོད་དང། གྲོལ་བའི་འོད་དང། ཡོངས་སུ་དག་པའི་
འོད་དང། རྣམ་པར་རྟོག་མེད་སྐར་འོད་དང། སྐར་མའི་སྒྲོན་མ་དང། འཇིག་རྟེན་སྒྲོན་མ་དང། ནམ་མཁའ་ཆོས་ཀྱི་སྒྲོན་མ་དང་ཟླ་ཉིའི་སྒྲོན་མ་དང། ཟླ་བའི་སྒྲོན་མ་དང། ཟླ་འོད་དང་དྲི་མེད་བླ་མ་དང། དྲི་མེད་
གསལ་བ་དང། གསེར་མདོག་གསལ་བ་དང། གསེར་མདོག་སྣང་བ་དང་གསེར་མདོག་རིན་ཆེན་གསལ་བ་དང། དཔག་མེད་སྤོས་སྣང་དང། སྤོས་ཀྱི་ཞལ་དང། ཀུན་ནས་སྤོས་དང། ཚངས་དབྱངས་
རྒྱལ་པོ་དང། ཀླུའི་དབང་ཕྱུག་རྒྱལ་པོ་དང། དཔལ་གྱི་སྙིང་པོ་བརྩེགས་པ་སྒྲ་བསྒྲགས་རྒྱལ་པོ་དང། ཀློག་གི་སྒྲོན་མེ་ཏོག་གི་རྒྱལ་པོ་དང། དགེ་བ་རབ་གནས་གཏེར་གྱི་རྒྱལ་པོ་དང་
བདུད་རྩི་དམ་པ་ལེགས་བྲལ་རྒྱལ་པོ་དང། བཟང་པོ་ཏོག་གི་རྒྱལ་མཚན་རྒྱལ་པོ་དང། མེ་ཏོག་ཀུན་གྱི་དྲིའི་དབང་ཕྱུག་རྒྱལ་པོ་དང། རྔ་སྒྲའི་རྒྱལ་པོ་དང། སཱ་ལའི་རྒྱལ་པོ་དང། དེ་
བཞིན་དུ་བཅོམ་ལྡན་འདས་མི་འཁྲུགས་པ་དེ་དང། འོད་ཆེན་དང་སྙིང་པོ་ཟིལ་གྱིས་གནོན་དང། མེ་ཏོག་ཟིལ་གྱིས་གནོན་དང། ལྷུན་པོ་དང། ལྷུན་པོ་ཆེན་པོ་དང། ཤིན་ཏུ་ལྷུན་པོ་དང་


[320B] ལྷུན་པོ་བཟང་པོས་རྣམ་པར་གནོན་པ་དང། ནམ་མཁའ་གསལ་བ་དང། ཟླ་ཉི་གསལ་བ་དང། མེ་གསལ་བ་དང། དཔལ་གྱི་སྙིང་པོ་ནོར་བུ་གསལ་བ་དང། བདུད་རྩི་སྤྲོ་གསལ་
བ་དང། ཟླ་མཆོག་དཔལ་དང། མཐའ་ཡས་དཔལ་དང། རིན་པོ་ཆེའི་འདུས་པའི་དཔལ་དང། རིན་པོ་ཆེའི་ཕྱིར་མི་ལྡོག་པའི་མཐུ་ལ་གནས་པའི་དཔལ་དང། རིན་པོ་ཆེ་དེ་དག་ལ་འབྱུང་བའི་དཔལ་དང། བཻ་
ཌཱུརྱའི་སྙིང་པོ་མཆོག་གི་དཔལ་དང། ཁྲེལ་ཡོད་དཔག་མེད་གསེར་མདོག་བཀོད་པའི་དཔལ་དང། ཏ་ལའི་རྒྱལ་པོ་ལྟར་འཕགས་པའི་དཔལ་དང། ལྗོན་པ་རྣམ་པར་འཕེལ་བའི་དཔལ་དང། སྤྱོད་པ་གྲངས་
མེད་པ་ལས་ཡང་དག་པར་འདས་པའི་དཔལ་དང། དོན་ཡོད་དཔལ་དང་དོན་ཀུན་གྲུབ་པའི་དཔལ་དང། པདྨ་མཆོག་གི་རྣམ་པར་འཕྲུལ་པའི་དཔལ་དང། ཡེ་ཤེས་གཙང་སྦྲས་དཔལ་དང། ཚེ་དཔག་
མེད་དང། དབྱངས་དཔག་མེད་དང། པདྨའི་དབྱངས་དང། པདྨའི་སྡེ་དང། དཔའ་སྡེ་དང། མཚོན་ཆ་དཔའ་བརྟན་པའི་སྡེ་དང། ཉོན་མོངས་སྤོང་དང། ཤིན་ཏུ་ཡོངས་སུ་དག་རྟོག་དང། ཤིན་ཏུ་དྲི་མེད་
འབར་བའི་རྟོག་དང་ཐུགས་དམ་ཀུན་ཆུབ་ཐེ་ཚོམ་གཅོད་པ་དང། ཀུན་ཏུ་རྣམ་པར་སྣང་མཛད་རྣམ་དག་བརྙེས་པ་དང། ཀུན་ཏུ་ཡོན་ཏན་རྣམ་གནོན་དང། ཀུན་ཏུ་ཡོན་ཏན་འབྱུང་བ་དང། དེ་བཞིན་དུ་བཅོམ་ལྡན་
འདས་རིན་པོ་ཆེ་སྣང་བ་རྣམ་པར་གནོན་པ་བསམ་གྱིས་མི་ཁྱབ་པ་དང། རིན་པོ་ཆེ་གསལ་བ་དང། རིན་པོ་ཆེ་མང་པོ་དང། དེ་ལ་སོགས་པ་སྐྱེ་བ་མེད་པ་དང། འགག་པ་མེད་པའི་ཆོས་དང་ལྡན་པ་འདས་པ་དང། མ་འོངས་


[321A]༄༅། །པ་དང། ད་ལྟར་བྱུང་བའི་ཡང་དག་པར་རྫོགས་པའི་སངས་རྒྱས་རྣམས་ལ་སེམས་ཅན་ཐམས་ཅད་ཀྱིས་བྱང་ཆུབ་ཀྱི་སྙིང་པོ་ལ་མཆིས་
ཀྱི་བར་དུ་སྐྱབས་སུ་མཆི། དེ་བཞིན་དུ་བཅོམ་ལྡན་འདས་དེ་དག་གི་ཆོས་སྤྲོས་པ་མེད་པ། ཡི་གེ་མེད་པ། འཕགས་པ་རྣམས་ཀྱི་སོ་སོ་རང་རིག་བར་བྱ་བ། སེམས་ཅན་
མེད་པ་དང། སེམས་ཅན་གྱི་རྡུལ་དང་བྲལ་བ། བདག་མེད་པ། འདོད་ཆགས་ཀྱི་རྡུལ་དང་བྲལ་བ། སྲོག་མེད་པ། སྐྱེ་བ་དང། འཆི་བ་དང་བྲལ་བ། གང་ཟག་མེད་
པ༑ སྔོན་གྱི་མཐའ་དང། ཕྱི་མའི་མཐའ་ཉེ་བར་ཞི་བའི་མཚན་ཉིད་དང་ལྡན་པ། འདོད་ཆགས་དང་བྲལ་བ། དམིགས་པ་མེད་པའི་ཚུལ་ཅན། ཡི་གེ་མ་ཡིན་པ་
དག་ཐམས་ཅད་ཆད་པ། བརྗོད་དུ་མེད་པ། དཔའ་རླབས་ཐམས་ཅད་བྲལ་བ། ཐམས་ཅད་ཀྱི་རྗེས་སུ་འགྲོ་བ། ནམ་མཁའ་དང་འདྲ་བ། ཁ་དོག་མེད་པ། རྟགས་དང་
དབྱིབས་དང། རྒྱུ་བ་ཐམས་ཅད་དང་བྲལ་བ། བདག་མེད་པ། བདག་ཏུ་འཛིན་པ་དང་བྲལ་བ། རྣམ་པར་རིག་པ་མེད་པ། སེམས་དང། ཡིད་དང། རྣམ་པར་
ཤེས་པ་དང་བྲལ་བ། ཟླ་མེད་པའི་ཕྱིར་འདྲ་བ་མེད་པ། རྒྱུའི་མཚན་ཉིད་དང་བྲལ་བ། རྐྱེན་གྱིས་སྒྲོ་བཏགས་པ་མེད་པ། །ཆོས་ཀྱི་དབྱིངས་དང་མཉམ་པ། ཆོས་ཐམས་


[321B] འགྲོ་བ་མེད་པའི་ཚུལ་གྱིས་དེ་བཞིན་ཉིད་ཀྱི་རྗེས་སུ་སོང་བ། ཤིན་ཏུ་གཡོ་བ་མེད་པའི་ཕྱིར་ཡང་དག་པའི་མཐའ་ལ་གནས་པ་
ཡུལ་དྲུག་ལ་གནས་པ་མེད་པའི་ཕྱིར་མ་གཡོས་པ། གནས་མེད་པའི་ཕྱིར་གར་ཡང་འོང་བ་དང། འགྲོ་བ་མེད་པའི་ཕྱིར་སྟོང་པ་ཉིད་ལ་མཉམ་པར་བཞག་པ། མཚན་མ་མེད་པས་རབ་ཏུ་ཕྱེ་བ་
སྨོན་པ་མེད་པའི་མཚན་ཉིད་ཅན། །རྟོག་པ་དང། སེལ་བ་དང་བྲལ་བ། བཞག་པ་དང། འདེག་པ་མེད་པ། སྐྱེ་བ་དང། འཇིག་པ་དང་བྲལ་བ། ཀུན་གཞི་མེད་པ། མིག་དང་
རྣ་བ་དང། སྣ་དང། ལྕེ་དང། ལུས་དང། ཡིད་ལས་ཡང་དག་པར་འདས་པ། མཐོ་བ་མེད་ཅིང་དམའ་བ་མེད་པ། གཡོ་བ་མེད་པར་གནས་པ་བརྙེས་པ། སྤྱོད་པ་ཐམས་
ཅད་དང་བྲལ་བ། མདོར་ན། ཡང་དག་པར་སྐྱེད་པ་མེད་པ། སྐྱེས་པ་མེད་པ། འགགས་པ་མེད་པ། འགག་པ་མེད་པ། འདུས་མ་བྱས་པའི་ཆོས་དེ་ལ་ལུས་ཐམས་ཅད་ཀྱིས་ཕྱག་
འཚལ་ནས་བསམ་པ་དང། ལྷག་པའི་བསམ་པ་རུས་པའི་ཁོང་ནས་དགའ་བ་དང། རྐང་གི་ཁོང་ནས་དགའ་བའི་སེམས་ཅན་ཐམས་ཅད་ཀྱིས་བྱང་ཆུབ་ཀྱི་སྙིང་པོ་ལ་
མཆིས་ཀྱི་བར་དུ་སྐྱབས་སུ་མཆིའོ། །དེ་བཞིན་དུ་ཐོགས་པ་མེད་ཅིང་ཆད་པ་མེད་པའི་སྤོབས་པ་དང་ལྡན་པ་བཅོམ་ལྡན་འདས་དྲི་མ་མེད་པར་གྲགས་པ་དེ་ལ་སྐྱབས་སུ་


[322A]༄༅། །མཆིའོ། །དེ་བཞིན་དུ་རྡོ་རྗེའི་ལྟེ་བ་དང། རྡོ་རྗེའི་སྡེ་དང། ལྷའི་དབུ་རྒྱན་ལྗོན་པ་དང། སྤོས་ཀྱི་གླང་པོ་དང་བདེན་པ་པོ་དང། ཡེ་ཤེས་
ཏོག་དང། ཆོས་ཀྱི་ཏོག་དང། ཟླ་བའི་ཏོག་དང། ཉི་མའི་ཏོག་དང། མཐའ་ཡས་པའི་ཏོག་དང། ཚིག་མེད་པ་དང། བརྗོད་དུ་མེད་པ་དང། དམིགས་པ་མེད་པ་དང་
རྩོམ་པ་མེད་པ་དང། བུད་མེད་འགྱུར་བ་དང། སྐར་མའི་རྒྱལ་མཚན་དང། རི་རབ་རྒྱལ་མཚན་དང། མེ་ཏོག་རྒྱལ་མཚན་དང་ཆགས་མེད་རྒྱལ་མཚན་དང་
དེ་དག་ལ་སོགས་པ་ཕྱིར་མི་ལྡོག་པའི་བྱང་ཆུབ་སེམས་དཔའི་ཚོགས་ཀྱི་མཆོག་ལ་ལུས་ཐམས་ཅད་ཀྱིས་ཕྱག་བཙལ་ནས་བསམ་པ་དང་ལྷག་པའི་བསམ་
པ་རུས་པའི་ཁོང་ནས་དགའ་བ་དང། རྐང་གི་ཁོང་ནས་དགའ་བའི་སེམས་ཀྱིས་སེམས་ཅན་ཐམས་ཅད་ཀྱིས་བྱང་ཆུབ་ཀྱི་སྙིང་པོ་ལ་མཆིས་ཀྱི་བར་དུ་སྐྱབས་
སུ་མཆིའོ། །དེ་བཞིན་དུ་ཐོགས་པ་མེད་ཅིང་ཆད་པ་མེད་པའི་སྤོབས་པ་དང་ལྡན་པ་བཅོམ་ལྡན་འདས་དྲི་མ་མེད་པར་གྲགས་པ་དེ་ལ་སྐྱབས་སུ་མཆིའོ། །དེ་བཞིན་
དུ་རྡོ་རྗེའི་ལྟེ་བ་དང། རྡོ་རྗེའི་སྡེ་དང། ལྷའི་དབུ་རྒྱན་ལྗོན་པ་དང། སྤོས་ཀྱི་གླང་པོ་དང། བདེན་པ་པོ་དང། ཡེ་ཤེས་ཏོག་དང། ཆོས་ཀྱི་ཏོག་དང། ཟླ་བའི་ཏོག་དང་


[322B] མཐའ་ཡས་ཏོག་དང། ཚིག་མེད་པ་དང་བརྗོད་དུ་མེད་པ་དང། དམིགས་པ་མེད་པ་དང། རྩོམ་པ་མེད་པ་དང་བུད་མེད་འགྱུར་པ་དང། སྐར་མའི་རྒྱལ་
མཚན་དང། རི་རབ་རྒྱལ་མཚན་དང། མེ་ཏོག་རྒྱལ་མཚན་དང་ཆགས་མེད་རྒྱལ་མཚན་དང། དེ་དག་ལ་སོགས་པ་ཕྱིར་མི་ལྡོག་པའི་བྱང་ཆུབ་སེམས་དཔའི་ཚོགས་
ཀྱི་མཆོག་ལ་ལུས་ཐམས་ཅད་ཀྱིས་ཕྱག་བཙལ་ནས་བསམ་པ་དང་ལྷག་པའི་བསམ་པ་རུས་པའི་ཁོང་ནས་དགའ་བ་དང། རྐང་གི་ཁོང་ནས་དགའ་བའི་སེམས་ཐམས་
ཅད་ཀྱིས་བྱང་ཆུབ་ཀྱི་སྙིང་པོ་ལ་མཆིས་ཀྱི་བར་དུ་སྐྱབས་སུ་མཆིའོ། །དེ་བཞིན་གཤེགས་པ་ཞི་བའི་རྒྱལ་པོ་ལ་ཕྱག་འཚལ་ལོ་།ཏདྱ་ཐཱ། ཤཱནྟེ་ཤཱནྟེ། རཱ་ག་ཀྵ་ཡཱ་
ཡ༑ ཤཱནྟེ་ཤཱནྟེ། དྭེ་ཥ་ཀྵ་ཡཱ་ཡ། ཤཱནྟེ་ཤཱནྟེ། མོ་ཧ་ཀྵ་ཡཱ་ཡ། དེ་ལྟར་ལན་གཉིས་ལན་གསུམ་དུའོ། །ཏདྱ་ཐཱ། མུ་རུ་ལུ། མུ་རུ་ལུ། ཨཱ་བ་ཧ། མུ་རུ་ལུ། བི་ཛ་
ཡཱ་ཡ་སཱཧཱ། དེ་ལྟར་སངས་རྒྱས་དང། ཆོས་དང། དགེ་འདུན་ལ་སྐྱབས་སུ་མཆིས་ནས་སེམས་ཅན་ཐམས་ཅད་ལ་སྨན་པ་དང། བདེ་བ་དང། མགོན་མ་མཆིས་པ་
རྣམས་ཀྱི་མགོན་དང། སྐྱབས་མ་མཆིས་པ་རྣམས་ཀྱི་སྐྱབས་དང་དཔུང་གཉེན་མ་མཆིས་པ་རྣམས་ཀྱི་དཔུང་གཉེན་དང། འདོད་ཆགས་དང། ཞེ་སྡང་དང། གཏི་


[323A]༄༅། །མུག་གི་མུན་པར་གྱུར་པ་རྣམས་ལ་སྣང་བར་བགྱི་བ་དང་ལམ་ངན་པ་ལ་གནས་པ་རྣམས་ལ་ལམ་བསྟན་ནས་ཁམས་གསུམ་གྱི་སེམས་
ཅན་གྱི་ཁམས་ཐར་བར་བགྱི་བའི་སླད་དུ་བསམ་པ་དང། ལྷག་པའི་བསམ་པའི་སེམས་ཅན་ཐམས་ཅད་ཀྱིས་སྙིང་རྗེ་ཆེན་པོ་མངོན་དུ་བགྱིས་ནས་བྱང་ཆུབ་ཀྱི་སེམས་
བསྐྱེད་པར་བགྱིའོ། །ཇི་ལྟར་འདས་པ་དང། མ་འོངས་པ་དང། ད་ལྟར་བྱུང་བའི་སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་རྣམས་ཀྱིས་བསྐྱེད་པ་
དང༑ སྐྱེད་པར་འགྱུར་བ་དང། སྐྱེད་པ་དེ་ལྟར་བདག་གིས་ཀྱང་བསྐྱེད་པར་བགྱི་སྟེ། བསམ་པ་དང། ལྷག་པའི་བསམ་པའི་རྒྱུད་དེས་དེ་ལྟར་བསྐྱེད་པར་བགྱིའོ། །
གང་འགོག་པ་མ་མཆིས་པ་དང། བསགས་པ་མ་མཆིས་པ་དང། བསགས་པ་མ་ལགས་པ་བསྟན་པ་དང། བསྒྲུབ་པ་མ་མཆིས་པ་དང། རྟོག་པ་མ་མཆིས་པ་དང། རྣམ་པར་རྟོག་པ་མ་མཆིས་པ་དེ་
ལྟར་བསྐྱེད་པར་བགྱིའོ། །གང་ན་ལུས་མ་མཆིས་པ་དང། ལུས་སུ་གདགས་པ་མ་མཆིས་པ་དང། ངག་མ་མཆིས་པ་དང། ངག་ཏུ་གདགས་པ་མ་མཆིས་པ་དང་
སེམས་མ་མཆིས་པ་དང། ཡིད་ཀྱི་རྣམ་པར་ཤེས་པ་མ་མཆིས་པ་དང་རྣམ་པར་རིག་པ་མ་མཆིས་པ་དང། དེ་བཞིན་ཉིད་དུ་མ་ལགས། ཆོས་ཀྱི་དབྱིངས་སུ་མ་


[323B] ཡང་དག་པའི་མཐར་མ་ལགས། སངས་རྒྱས་སུ་མ་ལགས་བྱང་ཆུབ་ཏུ་མ་ལགས་ཏེ་གང་དུ་འདི་དག་ཏུ་མངོན་པར་ཞེན་པ་མ་མཆིས་པ་དེ་ལྟར་བསྐྱེད་པར་བགྱིའོ།།
ཀུན་རྫོབ་ལ་བརྟེན་ནས་སྡིག་པ་ཐམས་ཅད་བཤགས་སོ། །བསོད་ནམས་ཐམས་ཅད་ལ་རྗེས་སུ་ཡི་རང་ངོ། །དེ་བཞིན་གཤེགས་པ་ཐམས་ཅད་ལ་བསྐུལ་མ་འདེབས་
སོ༑ ༑སྡིག་པ་ཐམས་ཅད་བཤགས། བསོད་ནམས་ཐམས་ཅད་ལ་རྗེས་སུ་ཡི་རང། དེ་བཞིན་གཤེགས་པ་ཐམས་ཅད་ལ་བསྐུལ་མ་བཏབ་ནས་གཟུངས་སྔགས་འདི་
དག་བརྗོད་པར་བགྱིའོ། །སངས་རྒྱས་དང། བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །དེ་བཞིན་གཤེགས་པ་ཙནྡན་བསུང་ལ་ཕྱག་འཚལ་ལོ། །ཏདྱ་ཐཱ་
ཙི་ར་ཏེ། མ་རཱི་ཙི་ཀེ་དུརྡ་མེ། དུར་རཱ་ནུ་པྲ་བིཥྚེ། ཙནྡ་ནཱ་གནྡྷེ། བི་ཤུདྡྷ་ཤཱི་ལེ། ཙ་རི་ཏྲ་བ་ཏི། སརྦ་ཏ་ཐཱ་ག་ཏ་ཨ་དཧི་ཥྛི་ཏེ་སཱཧཱ། ཕྱོགས་བཅུའི་འཇིག་རྟེན་གྱི་ཁམས་
སུ་འདུས་པ་ཡང་དག་པར་རྫོགས་པའི་སངས་རྒྱས་དང། བྱང་ཆུབ་སེམས་དཔའ་དེ་དག་བདག་ལ་དགོངས་སུ་གསོལ། གང་བདག་མི་ཤེས་པའི་རབ་རིབ་ཀྱིས་ཁེབས་ཏེ་
མུན་པར་གྱུར་ནས་ཚེ་འྡིའམ། སྐྱེ་བ་གཞན་ནས་སྐྱེ་བ་ཐོག་མ་དང། ཐ་མ་མ་མཆིས་པའི་འཁོར་བ་ན་འཁོར་བའི་བར་དུ་སངས་རྒྱས་དང། ཆོས་དང། དགེ་འདུན་དང་


[324A]༄༅། །ཕ་མ་དང། བླ་མ་དང། ཡོན་གནས་དང། མཁན་པོ་དང་སློབ་དཔོན་དབ། ཚངས་བ་མཚུངས་པར་སྤྱོད་པ་རྣམས་ལ་ལུས་དང་ངག་
དང༑ ཡིད་ཀྱིས་ཉེས་པར་སྤྱད་པ་བགྱིས་པ་དང། བགྱིད་དུ་སྩལ་བ་དང། བགྱིད་པ་ལ་རྗེས་སུ་ཡི་རང་བར་གྱུར་པ་དང། སངས་རྒྱས་ཀྱིའམ། ཆོས་ཀྱིའམ། དགེ་
འདུན་གྱི་འམ། ཕྱོགས་བཞིའི་དགེ་འདུན་གྱི་འདུ་བའི་སྒོ་ཆེན་པོ་ཕྲོགས་པ་དང། འཕྲོག་ཏུ་སྩལ་བ་དང། འཕྲོག་པ་ལ་རྗེས་སུ་ཡི་རང་བར་གྱུར་པ་དང། སོ་སོ་ཐར་
པའི་སྡོམ་པའམ། བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ལས་ལྟུང་བ་ཆུང་དུ་དང། འབྲིང་དང། ཆེན་པོ་བྱུང་བར་གྱུར་པ་བཤགས་པ་དང། བཤགས་
པར་འོས་པ་དེ་དག་ཕྱོགས་བཅུའི་འཇིག་རྟེན་གྱི་ཁམས་སུ་འདུས་པས་ཆེན་པོར་ཆུད་པ། ཡེ་ཤེས་ཆེན་པོ་བརྙེས་པ། ཐུགས་རྗེ་དང་ལྡན་པ། བྱམས་པ་དང་ལྡན་
པ༑ ཕན་པར་བཞེད་པ། ཐུགས་བརྩེ་བ་ཅན། ཡང་དག་པར་རྫོགས་པའི་སངས་རྒྱས་ཤཱཀྱ་ཐུབ་པ་ལ་སོགས་པ་དང། དེ་བཞིན་དུ་རྣམ་པར་སྣང་མཛད་དང། རྗེ་
མཛད་དང། དངོས་ཉིད་ཆོས་མཆོག་དང། ངེས་པར་དྲི་མེད་འབྱུང་གནས་དང། རིན་ཆེན་སྒྲོན་མ་འོད་ཟེར་དང། ཟླ་བས་བརྒྱན་པ་དང། གློག་གི་གཟི་བརྗིད་དང་


[324B] མེ་ཏོག་ཀུན་ཏུ་རྒྱས་པ་སཱ་ལའི་རྒྱལ་པོ་དང། མེ་ཏོག་སྐར་འོད་དང། མངོན་པར་མཁྱེན་པས་རྣམ་པར་རོལ་པ་དང། ཟླ་དཀྱིལ་རྣམ་དག་དང། ཤིན་
ཏུ་རབ་ཞི་མཁས་པ་དང། ཟླ་དབྱངས་དབང་ཕྱུག་རྒྱལ་པོ་དང་བརྩོན་འགྲུས་གྲངས་མེད་དང། ཡང་དག་རབ་གནས་དཔལ་དང། བདག་ཉིད་ཐམས་ཅད་ཡོངས་གཏོང་དང། ཐུགས་
རྗེ་ཆེར་དགོངས་དང། ཕྱག་ན་རིན་ཆེན་ཕྱག་རྒྱ་དང། ཕྱག་ན་རིན་པོ་ཆེ་དང། ཐུགས་བསྐྱེད་མ་ཐག་ཏུ་ཆོས་ཀྱི་འཁོར་ལོ་བསྐོར་བ་དང། ཐུབ་དཀའ་དང། ཆུ་ལྷ་དང། དྲི་མ་མེད་
པ་དང། ངན་སོང་སྤོང་བ་ལ་སོགས་པ་དེ་རྣམས་ཀྱི་སྤྱན་སྔར་ནོངས་པ་ནོངས་པར་མཐོལ་ལོ། །བཤགས་སོ། །རྣམ་པར་གཞིག་གོ་རབ་ཏུ་གཞོམ་མོ། །སྨད་དོ། །བྱིས་པ་
བླུན་པོ་ལྟ་བ་ལོག་པར་ཞུགས་པ། འཁོར་བར་བྱིང་པའི་ནོངས་པ་ནོངས་པར་གཟུང་དུ་གསོལ། །དེ་བཞིན་གཤེགས་པ་བདེན་པའི་བློ་གྲོས་ཏོག་གི་རྒྱལ་པོ་ལ་ཕྱག་འཚལ་
ལོ༑ ༑བྱང་ཆུབ་སེམས་དཔའ་སེམས་དཔའ་ཆེན་པོ་གསེར་བསགས་སྟུག་པོ་དགེ་བ་རྒྱས་པའི་སྙིང་པོའི་རྒྱལ་པོ་ལ་ཕྱག་འཚལ་ལོ། །ཏདྱ་ཐཱ། ས་ཏྱེ་ས་ཏྱེ། ས་ཏྱ་བི་ཤྭོ་
དྷ་ནི། སཏྱ་ཨཾ་བུ་ཛ། བི་ལོ་ཙ་ནི། སརྦ་ཨཱ་བ་ར་ཎ་ནི་བ་རཎ་བི་ཤོ་དྷ་ནི་སཱཧཱ། སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་ཐུགས་རྗེ་ཆེན་པོ་བསྐྱེད་


[325A]༄༅། །ནས་བདག་ལ་དགོངས་སུ་གསོལ། གང་བདག་གིས་ཚེ་འྡིའམ་ཚེ་བརྗེས་བདེ་དང། དེ་དག་ཏུ་བྱང་ཆུབ་སེམས་དཔའ་བྱང་ཆུབ་ཀྱི་སེམས་བསྐྱེད་པ་
རྣམས་དང། བྱང་ཆུབ་ཀྱི་སེམས་མ་བསྐྱེད་པ་རྣམས་དང། མངོན་པར་འདོད་པ་རྣམས་དང། ཐེག་པ་ལ་གསར་དུ་ཞུགས་པ་རྣམས་དང་སེམས་དང་པོ་བསྐྱེད་པ་རྣམས་
དང༑ སྤྱོད་པ་དང་འབྲེལ་པ་རྣམས་དང། མི་སྐྱེ་བའི་ཆོས་ལ་བཟོད་པ་ཐོབ་པ་རྣམས་དང། ཕྱིར་མི་ལྡོག་པ་རྣམས་དང། སྐྱེ་བ་གཅིག་གིས་ཐོགས་པ་རྣམས་དང། ས་བཅུར་
བཞུགས་པ་རྣམས་དང། དབང་མ་བསྐུར་བ་རྣམས་དང། དབང་བསྐུར་བ་ཐོབ་པ་རྣམས་དང། དབང་བསྐུར་བ་རྣམས་དང། དགེ་བའི་ཕྱོགས་ལ་བརྩོན་པ་རྣམས་དང། སྟོང་
པ་ཉིད་དང། མཚན་མ་མེད་པ་དང། སྨོན་པ་མེད་པ་དང། དེ་ལས་གཞན་པའི་བྱང་ཆུབ་ཀྱི་ཕྱོགས་ཀྱི་ཆོས་ལ་བརྩོན་པ་དེ་དག་ལ་ལུས་དང། དག་དང། ཡིད་ཀྱིས་ཉེས་པར་
སྤྱོད་པའི་བགྱིས་པ་དང། བགྱིད་དུ་སྩལ་བ་དང། བགྱིད་པ་ལ་རྗེས་སུ་ཡི་རང་བ་དང། དེ་བཞིན་དུ་འཕགས་པ་རང་རྒྱལ་བ་རྣམས་དང། དེའི་ལམ་ལ་རབ་ཏུ་གནས་པ་དང་
འཕགས་པ་རྒྱུན་དུ་ཞུགས་པ་རྣམས་དང། ལན་ཅིག་ཕྱིར་འོང་བ་རྣམས་དང། ཕྱིར་མི་འོང་བ་རྣམས་དང། དགྲ་བཅོམ་པ་རྣམས་དང་ཕྱི་རོལ་གྱི་མངོན་པར་ཤེས་པ་ལྔ་ཐོབ་


[325B] དེ་ལས་གཞན་པ་འདོད་ཆགས་དང་བྲལ་བ་རྣམས་དང། དྲང་སྲོང་རྣམས་དང། དེ་ལས་གཞན་པ་ལམ་ཡང་དག་པའམ། ལམ་ལོག་པ་ལ་ཞུགས་པ་ནས། དེ་བཞིན་གཤེགས་
པའི་སྙིང་པོ་དང་ལྡན་པའི་བར་རྣམས་དང། ཆོས་ཀྱི་དབྱིངས་ཀྱི་ཁོངས་སུ་གཏོགས་པ་དེ་རྣམས་ལ་ལུས་དང། ངག་དང། ཡིད་རྣམ་པ་བཅུས་ཉེས་པར་སྤྱད་པ་བགྱིས་པ་དང། བགྱིད་དུ་
སྩལ་བ་དང། བགྱིད་པ་ལ་རྗེས་སུ་ཡི་རང་བར་གྱུར་པ་དེ་དག་ཕྱོགས་བཅུའི་འཇིག་རྟེན་གྱི་ཁམས་སུ་འདུས་པ་ས་ཆེན་པོར་ཆུད་པ་ཡེ་ཤེས་ཆེན་པོ་བརྙེས་པ། འདས་པ་དང། མ་
འོངས་པ་དང། ད་ལྟར་བྱུང་བའི་ཉན་ཐོས་དང། རང་སངས་རྒྱས་དང། བྱང་ཆུབ་སེམས་དཔའ་དང། ཡང་དག་པར་རྫོགས་པའི་སངས་རྒྱས་དང་བཅས་པ་དེ་རྣམས་ཀྱི་སྤྱན་སྔར་
ནོངས་པ་ནོངས་པར་མཐོལ་ལོ། །བཤགས་སོ། །རྣམ་པར་གཞིག་གོ་རབ་ཏུ་གཞོམ་མོ། །སྨད་དོ། །བྱིས་པ་བླུན་པོ་ལྟ་བ་ལོག་པར་ཞུགས་པ་འཁོར་བར་བྱིང་བའི་ནོངས་པ་
ནོངས་པར་གཟུང་དུ་གསོལ། །ཟླ་འོད་གཞོན་ནུར་གྱུར་པ་ལ་ཕྱག་འཚལ་ལོ། །ཏདྱ་ཐཱ། པྲ་བཧེ་པྲ་བྷ་ཨཱ་ཀ་རེ། པྲ་བྷ་བ་ཏི་དྷརྨ་བི་ཤུད་དྷ། ཀརྨ་བི་ཤུདྡྷི་རྦྷ་བ་ཏུ་མེ་སཱཧཱ་
སངས་རྒྱས་དང། བྱང་ཆུབ་སེམས་དཔའ་དེ་དག་བདག་ལ་དགོངས་སུ་གསོལ། གང་བདག་གིས་ཚེ་འྡིའམ། སྐྱེ་བ་གཞན་དུ་སྐྱེ་བ་བྲྒྱའམ། སྐྱེ་བ་སྟོང་ངམ། སྐྱེ་བ་ཁྲིའམ་


[326A]༄༅། །སྐྱེ་བ་ཐོག་མ་དང། ཐ་མ་མ་མཆིས་པའི་འཁོར་བ་ན་འཁོར་བའི་ཚེ་སངས་རྒྱས་འབྱུང་བ་མ་རུང་བར་བགྱིས་པའམ། དམ་པའི་ཆོས་སྤངས་
པའམ། མཚམས་མ་མ་མཆིས་པ་ལྔ་བགྱིས་པ་དང། བགྱིད་དུ་སྩལ་བ་དང། བགྱིད་པ་ལ་རྗེས་སུ་ཡི་རང་བར་གྱུར་པ་དང། ཆོས་ཆོས་མ་ལགས་པར་བསྟན་པ་དང། ཆོས་
མ་ལགས་པ་ཆོས་སུ་བསྟན་པ་དང། བྱང་ཆུབ་ཀྱི་སེམས་བཏང་བ་དང། དགེ་བའི་བཤེས་གཉེན་མ་རུང་བར་བགྱིས་པ་ནས་དུད་འགྲོའི་སྐྱེ་གནས་སུ་གཏོགས་པའི་བར་གྱི་
སེམས་ཅན་གྱི་ཡིད་དང། ཐང་ཅིག་ཙམ་ཡང་འགལ་བར་བགྱིས་པ་དང། བགྱིད་དུ་སྩལ་བ་དང། བགྱིད་པ་ལ་རྗེས་སུ་ཡི་རང་བར་གྱུར་པ་དང། སྒྲིབ་པ་གང་གིས་
བསྒྲིབས་ནས་སའི་རྒྱུ་མི་འབྱུང་བ་དང། ཏིང་ངེ་འཛིན་གྱི་རྒྱུ་དང། གཟུངས་ཀྱི་རྒྱུ་དང། མངོན་པར་ཤེས་པའི་རྒྱུ་དང། སོ་སོ་ཡང་དག་པར་རིག་པའི་རྒྱུ་དང། རྫུ་འཕྲུལ་
གྱི་རྐང་པའི་རྒྱུ་དང། དབང་གི་རྒྱུ་དང། ཕ་རོལ་ཏུ་ཕྱིན་པའི་རྒྱུ་དང། དེ་ལས་གཞན་པ་བྱང་ཆུབ་ཀྱི་ཕྱོགས་ཀྱི་ཆོས་ནས་སྣང་བའི་བར་གྱི་རྒྱུ་མི་འབྱུང་བའི་ལས་ཀྱི་སྒྲིབ་པ་དང་
རྣམ་པར་སྨིན་པའི་སྒྲིབ་པ་དང། ཤེས་བྱའི་སྒྲིབ་པ་དང། ཉོན་མོངས་པའི་སྒྲིབ་པ་དེ་དག་ཐམས་ཅད་ཕྱོགས་བཅུའི་འཇིག་རྟེན་གྱི་ཁམས་སུ་འདུས་པ། ས་ཆེན་པོར་ཆུད་པ། ཡེ་


[326B] ཐུགས་རྗེ་དང་ལྡན་པ། བྱམས་པ་དང་ལྡན་པ། ཕན་པར་བཞེད་པ། ཐུགས་བརྩེ་བ་ཅན། ཡང་དག་པར་རྫོགས་པའི་སངས་རྒྱས་བཅོམ་ལྡན་འདས་ཤཱཀྱ་
ཐུབ་པ་ལ་སོགས་པ་དང། དེ་བཞིན་དུ་དྲི་མེད་སྣང་གསལ་དང་སྤོབས་པའི་རྒྱན་དགོངས་པ་དང། དྲི་མེད་ཟླ་བ་དང། ཏོག་གྲགས་དང། མེ་ཏོག་བཀོད་པ་དང། སྣང་མཛད་
དང། གསལ་མཛད་དང། རིན་ཆེན་མཆོག་དང། འཇིགས་མེད་གཟིགས་དང་འཇིགས་པ་དང། བག་ཚ་བ་དང། སྤུ་ཟིང་མི་མངའ་བ་དང་སེངྒེ་བསྒྱིངས་པའི་སྟོབས་
དང༑ ཡང་དག་པར་རྫོགས་པའི་སངས་རྒྱས་གསེར་འོད་གཟི་བརྗིད་རྒྱལ་པོ་ལ་སོགས་པ་དང། དེ་བཞིན་དུ་བྱང་ཆུབ་སེམས་དཔའ་འཕགས་པ་ཀུན་ནས་འོད་ཟེར་དང། དྲི་མེད་
རྣམ་གནོན་དང། སྒྲ་འབྱིན་དང། ཆོས་ཀྱི་འཁོར་ལོ་ཐོགས་པ་མེད་པར་བསྐོར་བ་དང། སེམས་བསྐྱེད་མ་ཐག་ཏུ་ཆོས་ཀྱི་འཁོར་ལོ་བསྐོར་བ་དང། སྒྲིབ་པ་མེད་པར་ཆོས་
ཀྱི་འཁོར་ལོ་བསྐོར་བ་དང། དྲི་མེད་གཙང་མ་དང། མིག་ཡོངས་སུ་སྦྱོང་བ་དང། སེམས་ཅན་ཀུན་ལ་སླུ་བ་མེད་པའི་བློ་དང། སྒྲ་སྙན་ངེས་བསྒྲགས་དབྱངས་དང། རྒྱལ་
བའི་བློ་གྲོས་དང། བཟང་པོ་སྔོན་འབྱུང་དང། སྤྲིན་སྒྲ་དང་མཆོག་དགའ་རྒྱལ་པོ་དང། དགའ་སྟོན་དང། རྟག་ཏུ་བརྩོན་དང་ལྷུན་པོ་རྩེ་འཛིན་ལ་སོགས་པ་སྐྱེ་བ་མེད་


[327A]༄༅། །པ་དང། འགག་པ་མེད་པའི་ཆོས་དང་ལྡན་པ། འདས་པ་དང། མ་འོངས་པ་དང། ད་ལྟར་བྱུང་བ་དེ་རྣམས་ཀྱི་སྤྱན་སྔར་ནོངས་པ་ནོངས་པར་
མཐོལ་ལོ། །བཤགས་སོ། །རྣམ་པར་གཞིག་གོ་རབ་ཏུ་གཞོམ་མོ། །སྨད་དོ། །བྱིས་པ་བླུན་པོ་ལྟ་བ་ལོག་པར་ཞུགས་པ། འཁོར་བར་བྱིང་བའི་ནོངས་པ་ནོངས་པར་
གཟུང་དུ་གསོལ། ཏདྱ་ཐཱ། སམ་ཡོ་གེ་ཙིཏྟ་བི་བརྟེ། ཨ་ཁེ་མ་ཁེ། མ་ད་ནེ། བི་བྷ་ག་ཏེ། ས་མནྟ་གུ་ཎི། སཏྱ་ར་མེ་མུཀྟེ་པྲ་མུཀྟེ། ཧི་ལེ། ཨ་སི་ལེ། ཨ་ཙ་མེ་ཙ་མེ་
ཨ་ཙི་ཊེ། མ་ཙི་ཊེ། ར་ཧེ། མོ་ཙ་མཱ་ཡོ། གྲ་ཧེ། ཧེ་མ་བ་ཏེ་ཙོད་པ་དེ། དྷརྨ་ཙིཏྟེ། ཨ་བིཀྵེ་བེ་སཱཧཱ། སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་
གིས་བདག་ཁམས་གསུམ་དུ་བྱིང་བ་ལས་མངོན་པར་དབྱུང་དུ་གསོལ་སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་གིས་བདག་གཡང་ས་ཆེན་
པོར་ལྷུང་བ་ལས་གདེག་ཏུ་གསོལ། སངས་རྒྱས་བཅོམ་ལྡན་འདས་དང་བྱང་ཆུབ་སེམས་དཔའ་དེ་དག་གིས་བདག་ཁྲོན་པ་ཆེན་པོ་ཐིབས་པོ་ན་མཆིས་པ་ལས་དྲང་དུ་
གསོལ། སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་གིས་བདག་འབྲོག་དགོན་པ་ཆེན་པོའི་ནང་དུ་ལྷུང་པ་ལས་བསྐྱབ་ཏུ་གསོལ། སངས་རྒྱས་


[327B] བྱང་ཆུབ་སེམས་དཔའ་དེ་དག་གིས་བདག་ཉོན་མོངས་པའི་རྒྱ་མཚོ་ཆེན་པོ་འདས་པ་ནས་བསྒྲལ་དུ་གསོལ་སངས་རྒྱས་བཅོམ་ལྡན་འདས་དང། བྱང་
ཆུབ་སེམས་དཔའ་དེ་དག་གིས་བདག་འཁོར་བའི་རྒྱས་ཟིན་པ་ལས་དགྲོལ་དུ་གསོལ། སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་གིས་བདག་སྲས་
གཅིག་དང་འདྲ་བར་ཐུགས་བརྩེ་བར་དགོངས་སུ་གསོལ། སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་གིས། བདག་སྲས་གཅིག་དང་འདྲ་བར་བསྟན་
དུ་གསོལ། སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་གིས་བདག་སློབ་མ་སྡུག་པ་དང་འདྲ་བར་བསླབ་ཏུ་གསོལ། སངས་རྒྱས་བཅོམ་ལྡན་འདས་
དང༑ བྱང་ཆུབ་སེམས་དཔའ་དེ་དག་གིས་དཀའ་བ་བརྒྱ་སྟོང་དེ་དག་མངོན་དུ་མཛད་ནས། བདག་ལ་ཐུགས་དགོངས་སུ་གསོལ། སངས་རྒྱས་བཅོམ་ལྡན་འདས་དང་
བྱང་ཆུབ་སེམས་དཔའ་དེ་དག་གིས་སྨོན་ལམ་ཆེན་པོ་བཅུ་པོ་ཁྲི་ཕྲག་གྲངས་མེད་པ་དེ་དག་མངོན་དུ་མཛད་ནས་བདག་ལ་གྲུབ་པར་མཛད་དུ་གསོལ། སངས་རྒྱས་བཅོམ་
ལྡན་འདས་དང། བྱང་ཆུབ་སེམས་དཔའ་དེ་དག་གིས་སྟོང་པ་ཉིད་དང། མཚན་མ་མེད་པ་དང། སྨོན་པ་མེད་པའི་ཏིང་ངེ་འཛིན་མངོན་དུ་མཛད་ནས་བདག་ལ་བསྐྱེད་དུ་


[328A]༄༅། །གསོལ། སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་གིས་བདག་མཆོག་ཏུ་ཟག་པ་མེད་པའི་ཆོས་འདུལ་བ་ལ་གཞག་
ཏུ་གསོལ། སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་གིས་ཐུགས་རྗེ་ཆེན་པོའི་ཆབ་ཀྱིས་བདག་བཀྲུར་གསོལ། སངས་རྒྱས་བཅོམ་ལྡན་
འདས་དང། བྱང་ཆུབ་སེམས་དཔའ་དེ་དག་གིས་སྟོབས་བཅུ་པོ་རྣམས་ཀྱིས་བདག་ལ་བྱུག་ཏུ་གསོལ། སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་
དེ་དག་གི་ངོ་ཚ་མཁྱེན་པའི་ན་བཟས་བདག་ལ་དགབ་ཏུ་གསོལ། སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་གི་བྱང་ཆུབ་ཀྱི་ཡན་ལག་མེ་ཏོག་
རྣམས་ཀྱིས་བདག་ལ་གཏོར་དུ་གསོལ། སངས་རྒྱས་བཅོམ་ལྡན་འདས་དང་བྱང་ཆུབ་སེམས་དཔའ་དེ་དག་གི་རྒྱལ་ཚབ་ཏུ་དབང་བསྐུར་བས་བདག་ལ་དབང་
བསྐུར་དུ་གསོལ། སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་གི་སེངྒེའི་སྒྲ་ཆེན་པོས་བདག་ལུང་བསྟན་དུ་གསོལ་དེ་བཞིན་གཤེགས་པ་
ཟླ་མཆོག་ལ་ཕྱག་འཚལ་ལོ། །བྱང་ཆུབ་སེམས་དཔའ་སེམས་དཔའ་ཆེན་པོ་འཇིགས་མེད་འབྱུང་གནས་ལ་ཕྱག་འཚལ་ལོ། །ཏདྱ་ཐཱ། དྷ་རེ་དྷ་རེ། དྷ་ར་ཎི། ནི་དྷ་


[328B] ཨ་བྷ་ཡ། ཀལྤེ་ཀལྤེ། བིཀྵི། ཨ་མྲྀ་ཏཱ་ཀལྤ། ཧུ་ཏ་ཤ་ནེ། ཨ་ནནྟ་མུ་ཁེ། ཨ་ནནྟ་ཙཀྵུཨུངྒ་ཏེ་ཨོཾ་བྷྲཱུཾ་སཱཧཱ། སངས་རྒྱས་བཅོམ་ལྡན་འདས་ཡང་དག་པར་རྫོགས་པའི་སངས་
རྒྱས་དང། བྱང་ཆུབ་སེམས་དཔའ་དེ་དག་བདག་ལ་དགོངས་སུ་གསོལ་གང་བདག་གིས་ཚེ་འྡིའམ། སྐྱེ་བ་གཞན་རྣམས་སུ་སྐྱེ་བའམ། སྐྱེ་བ་སྟོང་ངམ། སྐྱེ་བ་ཐོག་མ་དང། ཐམ་མ་
མཆིས་པའི་འཁོར་བ་ན་འཁོར་བའི་ཚེ་སངས་རྒྱས་དང། ཆོས་དང། དགེ་འདུན་དང། ཕ་མ་དང། བླ་མ་དང། ཡོན་གནས་དང་མཁན་པོ་དང། སློབ་དཔོན་དང། ཚངས་པ་
མཚུངས་པར་སྤྱོད་པ་དང། དེ་ལས་གཞན་པ་ཡང་དག་པ་དང། ལོག་པའི་ལམ་ལ་ཞུགས་པ་ནས་དེ་བཞིན་གཤེགས་པའི་སྙིང་པོ་དང་ལྡན་པའི་བར་དང། ཆོས་ཀྱི་དབྱིངས་
ཀྱི་ཁོངས་སུ་གཏོགས་པ་རྣམས་ལ་ཟས་ཁམ་ཅིག་ཙམ་སྩལ་བའམ་བྱམས་པ་བསྒོམས་པའམ། ལུས་དང། ངག་དང། ཡིད་ཀྱིས་ཕྱི་དང་ནང་གི་ལེགས་པར་སྤྱད་པ་དེ་དག་ཐམས་
ཅད་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཡོངས་སུ་བསྔོ་བར་བགྱི་སྟེ་ཇི་ལྟར་འདས་པ་དང། མ་འོངས་པ་དང། ད་ལྟར་བྱུང་བའི་སངས་རྒྱས་བཅོམ་ལྡན་འདས་དང་
བྱང་ཆུབ་སེམས་དཔའ་དེ་རྣམས་ཀྱིས་ཆོས་ཉིད་དེ་མངོན་དུ་མཛད་ནས་ཡོངས་སུ་བསྔོས་པ་དང། ཡོངས་སུ་བསྔོ་བར་འགྱུར་བ་དང་ཡོངས་སུ་བསྔོ་བ་དེ་ལྟར་བདག་གིས་ཀྱང་


[329A]༄༅། །ཡོངས་སུ་བསྔོ་བར་བགྱིའོ། །ཇི་ལྟར་ཆོས་ཉིད་དེ་དང་ཇི་ལྟར་དེ་བཞིན་ཉིད་དེ་དང། ཇི་ལྟར་ཡང་དག་པའི་མཐའ་དེ་དང། ཇི་ལྟར་ཆོས་ཀྱི་དབྱིངས་དེ་དང། ཇི་ལྟར་
སྟོང་པ་ཉིད་དེ་དང། ཇི་ལྟར་རྣམ་པ་ཐམས་ཅད་མཁྱེན་པ་ཉིད་དང་ལྡན་པ་དེ་ལྟར་ཡོངས་སུ་བསྔོ་བར་བགྱིའོ། །དེ་བཞིན་གཤེགས་པ་མེ་ཏོག་མན་དཱ་ར་བའི་བསུང་ལ་ཕྱག་འཚལ་ལོ། །ཏདྱ་ཐཱ་
བི་ཛི་རམྦྷི། བི་ཛི་རམྦྷི། ཨུ་ཏ་པཱ་ད་བྱ་ཡ། བི་ཛི་རམྦྷི་སྟམྦྷ་ཧ་ར། སྟམྦྷ་ཧ་ར། ཨནཱུ་ན། ཏ་ཐཱ་ག་ཏཱ་བྷཱུ་ཏ་ཀོ་ཊི། བི་ཛི་རི་མ་བྷ་སཱཧཱ། འདས་པ་དང། མ་འོངས་པ་དང། ད་ལྟར་བྱུང་བའི་ཡང་དག་པར་རྫོགས་
པའི་སངས་རྒྱས་དང། བྱང་ཆུབ་སེམས་དཔའ་གང་ལགས་པ་དེ་དག་དང་པོ་བདག་གིས་ཇི་ལྟར་སེམས་ཅན་མ་རྒལ་བ་རྣམས་བསྒྲལ་བ་དང། མ་གྲོལ་བ་རྣམས་དགྲོལ་བ་དང། དབུགས་
མ་ཕྱིན་པ་རྣམས་དབུགས་དབྱུང་བ་དང། ཡོངས་སུ་མྱ་ངན་ལས་མ་འདས་པ་རྣམས་ཡོངས་སུ་མྱ་ངན་ལས་འདའོ་སྙམ་དུ་ཐུགས་བསྐྱེད་པ་དང། དེ་དག་ལས་གཞན་པ་ཤེས་རབ་ཀྱི་ཕ་
རོལ་ཏུ་ཕྱིན་པ་ལ་གནས་པ་དང། ཡང་དག་པར་ལྡན་པའི་ཐུགས་བསྐྱེད་པ་དེ་རྣམས་ལ་བདག་མཆོག་དང། གཙོ་བོ་དང། དམ་པ་དང་རབ་དང། ཕུལ་དང། བླ་ན་མ་མཆིས་པ་དང། གོང་ན་མ་མཆིས་པ་
དང༑ གོང་མའི་ཡང་གོང་མ་དང། མཉམ་པ་མ་མཆིས་པ་དང། མི་མཉམ་པ་དང་མཉམ་པ་དང། དམིགས་པ་མ་མཆིས་པ་དང། རྣམ་པར་རྟོག་པ་མ་མཆིས་པ་དང། མཚན་མ་མ་མཆིས་པ་དང། སྤྲོས་


[329B] ཡི་གེ་མ་མཆིས་པ་དང། ཉོན་མོངས་པ་མ་མཆིས་པ་དང། ཆགས་པ་མ་མཆིས་པ་དང། ནམ་མཁའ་ལྟར་མཉམ་པ་དང། ལུས་དང། སེམས་གྲོལ་བ་དང། རྣམ་པ་ཐམས་ཅད་ཀྱི་མཆོག་དང་
ལྡན་པའི་སྟོང་པ་ཉིད་ཀྱི་རྗེས་སུ་ཡི་རང་བས་རྗེས་སུ་ཡི་རང་ངོ། །འདས་པ་དང། མ་འོངས་པ་དང། ད་ལྟར་བྱུང་བའི་ཡང་དག་པར་རྫོགས་པའི་སངས་རྒྱས་བཅོམ་ལྡན་འདས་ཤཱཀྱ་ཐུབ་པ། བློ་གྲོས་མི་བཟད་པ་དང་
རིན་ཆེན་རྒྱལ་མཚན་འོད་དང། དྲི་མ་མེད་པའི་སྙིང་པོ་དང་ཆུང་འབྲིང་ཆེན་པོ་དང། མངོན་མཁྱེན་རྣམ་རོལ་དང། རྣམ་འཕྲུལ་དང་བ་དང། གྲགས་པ་སྤྲིན་སྦས་དང། སེངྒེ་རྣམ་པར་རོལ་པའི་རྒྱལ་པོ་
དང༑ ལྷུན་པོ་མངོན་འཕགས་རྒྱལ་པོ་དང། དམ་ཆོས་ཀུན་སྲུང་ཏོག་གྱུར་རྒྱལ་པོ་ལ་སོགས་པ་གང་ལགས་པ་དེ་དག་དང་པོ་བྱང་ཆུབ་ཏུ་ཐུགས་བསྐྱེད་པ་ནས་བཟུང་སྟེ་ཇི་ཙམ་དུ་དམ་པའི་ཆོས་གནས་
བ་དེའི་བར་དུ་སྦྱིན་པ་ལས་བྱུང་བའི་བསོད་ནམས་བྱ་བའི་དངོས་པོ་དང། ཚུལ་ཁྲིམས་ལས་བྱུང་བ་དང། བསྒོམ་པ་ལས་བྱུང་བ་དང། སྨོན་ལམ་ཆེན་པོ་བཅུ་པོ་ཁྲི་ཕྲག་གྲངས་མེད་པ་བསྒྲུབས་པ་གང་
ལགས་པ་དང། ཕ་རོལ་ཏུ་ཕྱིན་པ་དྲུག་བསྒྲུབ་པ་གང་ལགས་པ་དང། སྟོང་པ་ཉིད་དང། མཚན་མ་མེད་པ་དང། སྨོན་པ་མ་མེད་པ་ཡང་དག་པར་བླངས་པ་གང་ལགས་པ་དང། བག་ཆགས་དང་
མཚམས་སྦྱོར་བའི་ཉོན་མོངས་པ་ཐམས་ཅད་སྤངས་པ་གང་ལགས་པ་དང། ཐམས་ཅད་མཁྱེན་པའི་ཡེ་ཤེས་བསགས་པ་གང་ལགས་པ་ནས་སྐུ་དང། གསུང་དང། ཐུགས་ཀྱི་ཕྱི་དང། ནང་གི་


[330A]༄༅། །ལེགས་པར་སྤྱད་པ་གང་ལགས་པ་དེ་དག་ཐམས་ཅད་མཆོག་དང། གཙོ་བོ་དང། དམ་པ་དང། རབ་དང། ཕུལ་དང། བླ་ན་མ་མཆིས་པ་དང། གོང་ན་མ་མཆིས་པ་དང་
གོང་མའི་ཡང་གོང་མ་དང། མཉམ་པ་མ་མཆིས་པ་དང། མི་མཉམ་པ་དང་མཉམ་པ་དང། དམིགས་པ་མ་མཆིས་པ་དང། རྣམ་པར་རྟོག་པ་མ་མཆིས་པ་དང། མཚན་མ་མ་མཆིས་པ་
དང༑ སྤྲོས་པ་མ་མཆིས་པ་དང། ཡི་གེ་མ་མཆིས་པ་དང། ཉོན་མོངས་པ་མ་མཆིས་པ་དང། ཆགས་པ་མ་མཆིས་པ་དང། ནམ་མཁའ་ལྟར་མཉམ་པ་དང། ལུས་དང། སེམས་གྲོལ་བ་
དང༑ རྣམ་པ་ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་ཀྱི་རྗེས་སུ་ཡི་རང་བས་རྗེས་སུ་ཡི་རང་ངོ། །འདས་པ་དང། མ་འོངས་པ་དང། ད་ལྟར་བྱུང་བའི་བྱང་ཆུབ་སེམས་དཔའ་འཕགས་པ་སེངྒེ་
རྣམ་པར་རོལ་པ་དང། སེངྒེ་བསྒྱིངས་པ་དང། སེངྒེ་ཏོག་དང་རིན་པོ་ཆེ་ཏོག་དང། སེངྒེ་རྣམ་འཕྲུལ་གཙུག་དང། པདྨ་བཀོད་པ་དང། བརྩོན་པ་མི་གཏོང་བ་ལ་སོགས་པ་གང་ལགས་པ་དེ་དག་དང་པོ་
ཐུགས་བསྐྱེད་པ་ནས་བཟུང་ནས་ཇི་ཙམ་དུ་ས་བཅུའི་བར་དེར་སྦྱིན་པ་ལས་བྱུང་བའི་བསོད་ནམས་བྱ་བའི་དངོས་པོ་དང། ཚུལ་ཁྲིམས་ལས་བྱུང་བ་དང། བསྒོམས་པ་ལས་བྱུང་བ་དང། སྨོན་ལམ་
ཆེན་པོ་བཅུ་པོ་ཁྲི་ཕྲག་གྲངས་མེད་པ་བསྒྲུབས་པ་གང་ལགས་པ་དང། ཕ་རོལ་ཏུ་ཕྱིན་པ་དྲུག་བསྒྲུབས་པ་གང་ལགས་པ་དང་སྟོང་པ་ཉིད་དང། མཚན་མ་མེད་པ་དང། སྨོན་པ་མེད་པ་ཡང་དག་པར་


[330B] བྱང་ཆུབ་ཆེན་པོ་བསགས་པ་གང་ལགས་པ་ནས་ལུས་དང། ངག་དང། ཡིད་ཀྱིས་ཕྱི་དང། ནང་གི་ལེགས་པར་སྤྱད་པ་གང་ལགས་པ་དེ་དག་ཐམས་ཅད་ལ་མཆོག་དང་གཙོ་བོ་དང་
དམ་པ་དང། རབ་དང། ཕུལ་དང། བླ་ན་མ་མཆིས་པ་དང། གོང་ན་མ་མཆིས་པ་དང། གོང་མའི་ཡང་གོང་མ་དང། མཉམ་པ་མ་མཆིས་པ་དང། མི་མཉམ་པ་དང་མཉམ་པ་དང། དམིགས་པ་མ་མཆིས་པ་དང་
རྣམ་པར་རྟོག་པ་མ་མཆིས་པ་དང། མཚན་མ་མ་མཆིས་པ་དང་སྤྲོས་པ་མ་མཆིས་པ་དང། ཡི་གེ་མ་མཆིས་པ་དང། ཉོན་མོངས་པ་མ་མཆིས་པ་དང། ཆགས་པ་མ་མཆིས་པ་དང། ནམ་མཁའ་ལྟར་
མཉམ་པ་དང། ལུས་དང། སེམས་གྲོལ་བ་དང། རྣམ་པ་ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་ཀྱི་རྗེས་སུ་ཡི་རང་བས་ཡི་རང་ངོ། །འདས་པ་དང། མ་འོངས་པ་དང། ད་ལྟར་བྱུང་བའི་འཕགས་པ་
རང་རྒྱལ་བ་ཉོན་མོངས་འདུལ་བ་དང། དགེ་འབེབས་དང། རྒྱ་སྤོས་གཙུག་དང། ས་འཛིན་ལ་སོགས་པ་གང་ལགས་པ་དེ་དག་དང་པོ་སེམས་བསྐྱེད་པ་ནས་བཟུང་ནས་ཇི་ཙམ་དུ་ཐེག་པ་གཅིག་གིས་ཕུང་པོ་ལྷག་
མ་མེད་པའི་མྱ་ངན་ལས་འདས་པའི་བར་དེར་སྦྱིན་པ་ལས་བྱུང་བའི་བསོད་ནམས་བྱ་བའི་དངོས་པོ་དང། ཚུལ་ཁྲིམས་ལས་བྱུང་བ་དང། བསྒོམས་པ་ལས་བྱུང་བ་དང། ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་
པ་དང་ཡང་དག་པར་ལྡན་པ་གང་ལགས་པ་དང། སྟོང་པ་ཉིད་དང། མཚན་མ་མེད་པ་དང། སྨོན་པ་མེད་པ་ཡང་དག་པར་བླངས་པ་གང་ལགས་པ་དང། རང་བྱང་ཆུབ་བསགས་པ་གང་ལགས་པ་ནས་ལུས་དང། ངག་


[331A]༄༅། །དང༑ ཡིད་ཀྱིས་ཕྱི་དང། ནང་གི་ལེགས་པར་སྤྱད་པ་གང་ལགས་པ་དེ་དག་ཐམས་ཅད་ལ་མཆོག་དང། གཙོ་བོ་དང། དམ་པ་དང། རབ་དང། ཕུལ་དང། བླ་ན་མ་
མཆིས་པ་དང། གོང་ན་མ་མཆིས་པ་དང། གོང་མའི་ཡང་གོང་མ་མཉམ་པ་མ་མཆིས་པ་དང། མི་མཉམ་པ་དང་མཉམ་པ་དང། དམིགས་པ་མ་མཆིས་པ་དང། རྣམ་པར་རྟོག་
བ་མ་མཆིས་པ་དང། མཚན་མ་མཆིས་པ་དང། སྤྲོས་པ་མ་མཆིས་པ་དང། ཡི་གེ་མ་མཆིས་པ་དང། ཉོན་མོངས་པ་མ་མཆིས་པ་དང་ཆགས་པ་མ་མཆིས་པ་དང། ནམ་མཁའ་
ལྟར་མཉམ་པ་དང། ལུས་དང། སེམས་གྲོལ་བ་དང། རྣམ་པ་ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་ཀྱི་རྗེས་སུ་ཡི་རང་བས་རྗེས་སུ་ཡི་རང་ངོ། །འདས་པ་དང། མ་འོངས་
པ་དང། ད་ལྟར་བྱུང་བའི་འཕགས་པ་རྒྱུན་དུ་ཞུགས་པ་དང། ལན་ཅིག་ཕྱིར་འོང་བ་དང། ཕྱིར་མི་འོང་བ་དང། དགྲ་བཅོམ་པ་འཕགས་པ་ཤཱ་རིའི་བུ་དང། མཽངྒལ་གྱི་བུ་དང། ཀ་ཏྱའི་བུ་
དང༑ ཤེས་རབ་སྒྲོན་མ་དང། རབ་འབྱོར་ལ་སོགས་པ་གང་ལགས་པ་དེ་དག་དང་པོ་སེམས་བསྐྱེད་པ་ནས་བཟུང་ནས་ཇི་ཙམ་དུ་ཐེག་པ་གཅིག་གིས་ཕུང་པོ་ལྷག་མ་མེད་པའི་མྱ་ངན་
ལས་འདས་པའི་བར་དེར་སྦྱིན་པ་ལས་བྱུང་བའི་བསོད་ནམས་བྱ་བའི་དངོས་པོ་དང། ཚུལ་ཁྲིམས་ལས་བྱུང་བ་དང། བསྒོམ་པ་ལས་བྱུང་བ་དང། ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་


[331B] ཡང་དག་པར་ལྡན་པ་གང་ལགས་པ་དང། སྟོང་པ་ཉིད་དང། མཚན་མ་མེད་པ་དང། སྨོན་པ་མེད་པ་ཡང་དག་པར་བླངས་པ་གང་ལགས་པ་དང། ཉན་ཐོས་ཀྱི་བྱང་ཆུབ་བསགས་
པ་གང་ལགས་པ་ནས་ལུས་དང། ངག་དང། ཡིད་ཀྱིས་ཕྱི་དང། ནང་གི་ལེགས་པར་སྤྱད་པའི་བར་གང་ལགས་པ་དེ་དག་ཐམས་ཅད་ལ་མཆོག་དང། གཙོ་བོ་དང། དམ་པ་དང། རབ་དང་
ཕུལ་དང། བླ་ན་མ་མཆིས་པ་དང། གོང་ན་མ་མཆིས་པ་དང་གོང་མའི་ཡང་གོང་མ་དང། མཉམ་པ་མ་མཆིས་པ་དང། མི་མཉམ་པ་དང་མཉམ་པ་དང། དམིགས་པ་མ་མཆིས་པ་
དང༑ རྣམ་པར་རྟོག་པ་མ་མཆིས་པ་དང། མཚན་མ་མ་མཆིས་པ་དང། སྤྲོས་པ་མ་མཆིས་པ་དང། ཡི་གེ་མ་མཆིས་པ་དང། ཉོན་མོངས་པ་མ་མཆིས་པ་དང། ཆགས་པ་མ་མཆིས་པ་
དང༑ ནམ་མཁའ་ལྟར་མཉམ་པ་དང། ལུས་དང། སེམས་གྲོལ་བ་དང་རྣམ་པ་ཐམས་ཅད་ཀྱི་མཆོག་དང་ལྡན་པ་སྟོང་པ་ཉིད་ཀྱི་རྗེས་སུ་ཡི་རང་ངོ། །ཁམས་གསུམ་དུ་སྐྱེས་པའི་སེམས་ཅན་
གྱི་ཁམས་གང་ལགས་པའི་སྦྱིན་པ་ལས་བྱུང་བའི་བསོད་ནམས་བྱ་བའི་དངོས་པོ་དང། ཚུལ་ཁྲིམས་ལས་བྱུང་བ་དང། བསྒོམས་པ་ལས་བྱུང་བ་དང། དགེ་བ་བཅུའི་ལས་ཀྱི་ལམ་ཡང་དག་པར་
བླངས་པ་གང་ལགས་པ་ནས་ལུས་དང། ངག་དང། ཡིད་ཀྱིས་ཕྱི་དང། ནང་གི་ལེགས་པར་སྤྱད་པ་གང་ལགས་པ་དང། མ་འོངས་པ་ན་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་པ་དང། ཡང་དག་པར་


[332A]༄༅། །ལྡན་པ་གང་ལགས་པ་དེ་དག་ཐམས་ཅད་ལ་མཆོག་དང་གཙོ་བོ་དང། དམ་པ་དང། རབ་དང། ཕུལ་དང། བླ་ན་མ་མཆིས་པ་དང། གོང་ན་མ་མཆིས་པ་དང། གོང་
མའི་ཡང་གོང་མ་དང། མཉམ་པ་མ་མཆིས་པ་དང། མི་མཉམ་པ་དང་མཉམ་པ་དང། དམིགས་པ་མ་མཆིས་པ་དང། རྣམ་པར་རྟོག་པ་མ་མཆིས་པ་དང། མཚན་མ་མ་མཆིས་པ་དང། སྤྲོས་པ་
མ་མཆིས་པ་དང། ཡི་གེ་མ་མཆིས་པ་དང། ཉོན་མོངས་པ་མ་མཆིས་པ་དང། ཆགས་པ་མ་མཆིས་པ་དང། ནམ་མཁའ་ལྟར་མཉམ་པ་དང་ལུས་དང། སེམས་གྲོལ་བ་དང། རྣམ་པ་ཐམས་
ཅད་ཀྱི་མཆོག་དང་ལྡན་པའི་སྟོང་པ་ཉིད་ཀྱི་རྗེས་སུ་ཡི་རང་བས་རྗེས་སུ་ཡི་རང་ངོ། །དེ་བཞིན་གཤེགས་པ་གསུང་མཆོག་ཞལ་ལ་ཕྱག་འཚལ་ལོ། །ཏ་དྱ་ཐཱ། ཙནྡ་ནེ། ཙནྡ་ནེ། ཙནྡ་ན་ཨང་གེ་
ཙནྡ་ན་པྲ་བ་རེ། ཙནྡ་ན་ཨ་བྷ་ཡེ། ཙནྡ་ན་སིདྡྷེ་ཙནྡ་ན་ཨ་བ་ལོ་ཀི་ཏེ། ཙནྡ་ན་ཤ་ཨུངྒ་ཏེ་སཱཧཱ། རྗེས་སུ་ཡི་རང་བ་དང་ལྡན་པ་དང། ཡོངས་སུ་བསྔོ་བ་དང་ལྡན་པའི་དགེ་བའི་རྩ་བ་དེ་
དག་དང། སྐྱེ་བ་ཐོག་མ་དང། ཐ་མ་མ་མཆིས་པའི་འཁོར་བ་ན་བསགས་པ་གང་ལགས་པ་དང། མ་འོངས་པ་མྱ་ངན་ལས་འདས་པའི་མཐའ་གང་ལགས་པ་དེ་དག་ཐམས་ཅད་ཡོངས་
སུ་བསྡུས་ནས་བདག་དགེ་བ་ལ་བརྩོན་པའི་ལྷ་རྟག་ཏུ་འབྲང་བ་གང་ལགས་པ་དེ་དག་ལ་དབུལ་བར་བགྱིའོ། །དགེ་བའི་རྩ་བ་དེས་གཟི་བྱིན་དང་ལྡན་པ་དང། སྟོབས་དང་ལྡན་པ་དང། དབང་


[332B] ཐུབ་པར་དཀའ་བར་གྱུར་ཏེ་མྱུར་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་ནས་ཆོས་ཀྱི་འཁོར་ལོ་རབ་ཏུ་བསྐོར་བར་གྱུར་ཅིག་བདུད་
བཞི་ཚར་གཅོད་པར་གྱུར་ཅིག་སེམས་ཅན་ཡོངས་སུ་སྨིན་པར་བྱེད་པར་གྱུར་ཅིག་བདག་དང། དགེ་བའི་ཕྱོགས་ལ་མངོན་པར་བརྩོན་པའི་སྙིང་རྗེ་ཆེན་པོ་མངོན་དུ་བགྱིས་ནས་
དྲན་པ་ཉེ་བར་སྒྲུབ་པར་གྱུར་ཅིག་ལེ་ལོ་སེལ་བར་གྱུར་ཅིག་ལམ་ཉེ་བར་སྟོན་པར་གྱུར་ཅིག་མི་དགེ་བའི་ལས་བཟློག་པར་གྱུར་ཅིག་།དགེ་བ་ལ་སྦྱོར་བར་གྱུར་ཅིག་ལུས་ལ་
གཟི་བྱིན་འཇུག་པར་གྱུར་ཅིག་མཐུ་དང། སྟོབས་ཡང་དག་པར་བསྐྱེད་པར་གྱུར་ཅིག་སྒྲིབ་པ་ཆེན་པོ་སྟུག་པོར་ཐུར་[?]པ་འདི་ལས་རྣམ་པར་གྲོལ་བར་གྱུར་ཅིག་སེམས་ཅན་གྱི་
ཁམས་དང། ལས་ཀྱི་ཁམས་དང། ཉོན་མོངས་པའི་ཁམས་དང། ནམ་མཁའི་ཁམས་ཇི་ཙམ་པ་དེ་ཙམ་དུ་སེམས་ཅན་ལ་བདེ་[?]པའི་ཕྱིར་གནས་པར་གྱུར་ཅིག་དགེ་བའི་རྩ་བ་དེ་ལས་
དགེ་བའི་རྩ་བ་བྱུང་བ་གང་ལགས་པའི་དགེ་བའི་རྩ་བ་དེས་གཙུག་ལག་ཁང་འདི་ན་གནས་པའི་ལྷ་འཕགས་པ་རྣམ་ཐོས་ཀྱི་བུ་དང། ཡུལ་འཁོར་སྲུང་དང། འཕགས་སྐྱེས་པོ་དང། མིག་
མི་བཟང་དང། ལྔ་རྩེན་དང། ལྔ་ལེན་དང། ནོར་བུ་བཟང་པོ་དང། གང་བ་བཟང་པོ་དང། ལྷ་མོ་ཆེན་མོ་དཔལ་དང། ལྗང་སྔོན་དུ་འཁོར་དང་བཅས་པ་ལ་སོགས་པ་དང། བྱང་ཆུབ་གོས་ལ་སོགས་པ་


[333A]༄༅། །གཞི་པ་རྣམས་དང། དགའ་བོ་དང། ཉེ་དགའ་ལ་སོགས་པ་ཀླུ་བདག་པོ་རྣམས་དང། འབྲོག་གནས་ལ་སོགས་པའི་གནོད་སྦྱིན་གྱི་བདག་པོ་རྣམས་དང། གང་
གཞན་ཡང་ལྷ་དང། ཀླུ་དང། གནོད་སྦྱིན་དང། དྲི་ཟ་དང། ལྷ་མ་ཡིན་དང། ནམ་མཁའ་ལྡིང་དང། མིའམ་ཅི་དང། ལྟོ་འཕྱེ་ཆེན་པོ་དང། མི་དང། མི་མ་ཡིན་པ་གང་ལགས་པ་དེ་
དག་ལ་དགེ་བའི་རྩ་བ་དེ་དབུལ་བར་བགྱིའོ། །དགེ་བའི་རྩ་བ་དེས་གཟི་བྱིན་དང་ལྡན་པ་དང། སྟོབས་དང་ལྡན་པ་དང། དབང་ཆེ་བ་དང། ཐུབ་པར་དཀའ་བར་གྱུར་ཏེ་མྱུར་དུ་བླ་ན་མེད་པ་ཡང་
དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་ནས་ཆོས་ཀྱི་འཁོར་ལོ་རབ་ཏུ་བསྐོར་བར་གྱུར་ཅིག་བདུད་བཞི་ཚར་གཅོད་པར་གྱུར་ཅིག་སེམས་ཅན་ཡོངས་སུ་
སྨིན་པར་བྱེད་པར་གྱུར་ཅིག་བདག་ཀྱང་དགེ་བ་ལ་བརྩོན་པའི་སྙིང་རྗེ་ཆེན་པོ་སྔོན་དུ་བགྱིས་ནས་དྲན་པ་ཉེ་བར་སྒྲུབ་པར་གྱུར་ཅིག་ལེ་ལོ་སེལ་བར་གྱུར་ཅིག་ལམ་ཉེ་བར་སྟོན་པར་
གྱུར་ཅིག་མི་དགེ་བ་ལས་བཟློག་པར་གྱུར་ཅིག་དགེ་བ་ལ་སྦྱོར་བར་གྱུར་ཅིག་ལུས་ལ་གཟི་བྱིན་འཇུག་པར་གྱུར་ཅིག་མཐུ་དང། སྟོབས་ཡང་དག་པར་སྐྱེད་པར་གྱུར་ཅིག་སྒྲིབ་
པ་ཆེན་པོ་སྟུག་པོར་གྱུར་པ་འདི་ལས་རྣམ་པར་གྲོལ་བར་གྱུར་ཅིག་།སེམས་ཅན་གྱི་ཁམས་དང། ལས་ཀྱི་ཁམས་དང། ཉོན་མོངས་པའི་ཁམས་དང། ནམ་མཁའི་ཁམས་ཇི་ཙམ་པ་


[333B]།དགེ་བའི་རྩ་བ་དེ་ལ་དགེ་བའི་རྩ་བ་བྱུང་བ་གང་ལས་ས་པའི་དགེ་བའི་རྩ་བ་དེས་སེམས་ཅན་དམྱལ་བ་དང། དུད་འགྲོ་
དང༑ ཡི་དྭགས་དང། གཤིན་རྗེའི་འཇིག་རྟེན་དུ་སྐྱེས་པའི་སེམས་ཅན་གང་ལགས་པ་རྣམས་དང། མི་ཁོམ་པར་སྐྱེས་པ་གང་ལགས་པ་དང་སངས་རྒྱས་དང། ཆོས་དང། དགེ་
འདུན་དང་བྲལ་བ་གང་ལགས་པ་དང། བཅོམ་ལྡན་འདས་ཀྱི་བསྟན་པ་འདི་ལས་ཕྱི་རོལ་པ་དང། དེ་ལས་གཞན་པ་མུ་སྟེགས་རྣམས་ལ་གནས་པ་ནས་ལོག་པ་ཉིད་དུ་ངེས་པའི་
བར་གང་ལགས་པ་དེ་དག་ལ་དགེ་བའི་རྩ་པ་དེ་བསྔོ་བར་བགྱིའོ་།དགེ་བའི་རྩ་བ་དེས་ཕུང་པོ་འདི་དག་ཉིད་ཀྱིས་སངས་རྒྱས་ཀྱི་ཞིང་ཡོངས་སུ་དག་པ་རྣམས་སུ་སྐྱེ་བ་འཛིན་པར་འགྱུར་
པ་ནས་བྱང་ཆུབ་མངོན་པར་རྫོགས་པར་སངས་རྒྱས་པའི་བར་དུ་གྱུར་ཏེ་ཆོས་ཀྱི་འཁོར་ལོ་རབ་ཏུ་བསྐོར་བར་གྱུར་ཅིག་བདུད་བཞི་ཚར་གཅོད་པར་གྱུར་ཅིག་སེམས་ཅན་ཡོངས་སུ་
སྨིན་པར་བྱེད་པར་གྱུར་ཅིག། བདག་ཀྱང་དགེ་བའི་ཕྱོགས་ལ་མངོན་པར་བརྩོན་པའི་སྙིང་རྗེ་ཆེན་པོ་མངོན་སུམ་དུ་བགྱིས་ནས་དྲན་པ་ཉེ་བར་སྒྲུབ་པར་གྱུར་ཅིག་ལེ་ལོ་སེལ་བར་གྱུར་
ཅིག་ལམ་ཉེ་བར་སྟོན་པར་གྱུར་ཅིག་མི་དགེ་བ་ལས་ཟློག་པར་གྱུར་ཅིག་དགེ་བ་ལ་སྦྱོར་བར་གྱུར་ཅིག་ལུས་ལ་གཟི་བྱིན་འཇུག་པར་གྱུར་ཅིག་མཐུ་དང། སྟོབས་ཡང་དག་པར་བསྐྱེད་


[334A]༄༅། །པར་གྱུར་ཅིག་སྒྲིབ་པ་ཆེན་པོ་སྟུག་པོར་གྱུར་བ་འདི་ལས་རྣམ་པར་གྲོལ་བར་གྱུར་ཅིག་སེམས་ཅན་གྱི་ཁམས་དང། ལས་ཀྱི་ཁམས་དང། ཉོན་མོངས་
པའི་ཁམས་དང། ནམ་མཁའི་ཁམས་ཇི་ཙམ་པ་དེ་ཙམ་དུ་སེམས་ཅན་ལ་ཕན་པའི་ཕྱིར་གནས་པར་གྱུར་ཅིག་དགེ་བའི་རྩ་བ་དེ་ལས་དགེ་བའི་རྩ་བ་བྱུང་བ་གང་ལགས་པའི་
དགེ་བའི་རྩ་བ་དེས་ཉན་ཐོས་ཀྱི་ཐེག་པ་ལ་མོས་ཤིང་ཉན་ཐོས་ཀྱི་ཐེག་པས་ངེས་པར་འབྱུང་བ་འདོད་པའི་སེམས་ཅན་གང་ལགས་པ་དེ་དག་ལ་དགེ་བའི་རྩ་བ་དེ་དབུལ་བར་བགྱིའོ།།
དགེ་བའི་རྩ་བ་དེས་ལམ་བཞི་ལ་དམིགས་ཤིང་འཕགས་པའི་བདེན་པ་བཞིའི་ཆོས་ཉིད་དང། ཡང་དག་པར་ལྡན་པ་མངོན་དུ་བགྱིས་ནས་ཉན་ཐོས་ཀྱི་བྱང་ཆུབ་མངོན་པར་
རྫོགས་པར་སངས་རྒྱས་ཤིང་མངོན་པར་རྫོགས་པར་སངས་རྒྱས་ནས་ཐེག་པ་གཅིག་གིས་ཕུང་པོ་ལྷག་མ་མེད་པའི་མྱ་ངན་ལས་འདས་པའི་དབྱིངས་ཀྱི་བར་དུ་ཡོངས་སུ་
མྱ་ངན་ལས་འདའ་བར་གྱུར་ཅིག་དགེ་བའི་རྩ་བ་དེ་ལས་དགེ་བའི་རྩ་བ་བྱུང་བ་གང་ལགས་པའི་དགེ་བའི་རྩ་བ་དེས་རང་སངས་རྒྱས་ཀྱི་ཐེག་པ་ལ་མོས་ཤིང་རང་སངས་རྒྱས་
ཀྱི་ཐེག་པས་ངེས་པར་འབྱུང་བར་འདོད་པའི་སེམས་ཅན་གང་ལགས་པ་དེ་དག་ལ་དགེ་བའི་རྩ་བ་དེ་དབུལ་བར་བགྱིའོ། །དགེ་བའི་རྩ་བ་དེས་རྟེན་ཅིང་འབྲེལ་བར་འབྱུང་བའི་


[334B] འཇིག་པ་མངོན་དུ་བགྱིས་ནས་རང་བྱང་ཆུབ་མངོན་པར་རྫོགས་པར་སངས་རྒྱས་ཤིང་མངོན་པར་རྫོགས་པར་སངས་རྒྱས་བ་ནས་ཐེག་པ་གཅིག་གིས་ཕུང་པོ་ལྷག་
མ་མེད་པའི་མྱ་ངན་ལས་འདས་པའི་དབྱིངས་ཀྱི་བར་དུ་ཡོངས་སུ་མྱ་ངན་ལས་འདའ་བར་གྱུར་ཅིག་དགེ་བའི་རྩ་བ་དེ་ལས་དགེ་བའི་རྩ་བ་བྱུང་བ་གང་ལགས་པའི་དགེ་བའི་རྩ་བ་དེས་སེམས་
ཅན་ཐེག་པ་ཆེན་པོ་ལ་མོས་ཤིང་ཐེག་པ་ཆེན་པོས་ངེས་པར་འབྱུང་བར་འདོད་ལ་སེམས་ཅན་ཐམས་ཅད་སྒྲོལ་བར་འདོད་པ་གང་ལགས་པ་དེ་དག་ལ་དགེ་བའི་རྩ་བ་དེ་དབུལ་
བར་བགྱིའོ། །དགེ་བའི་རྩ་བ་དེས་ཚོགས་ཤིན་ཏུ་བསགས་ཤིང་དགེ་བའི་རྩ་བ་ཉེ་བར་བསགས་པ། སྐྱེ་བ་མེད་པ་དང། འགག་པ་མེད་པའི་ཆོས་ཉིད་མངོན་དུ་
བགྱིས་ནས་བྱང་ཆུབ་ཆེན་པོར་མངོན་པར་རྫོགས་པར་སངས་རྒྱས་པར་གྱུར་ཅིག་དགེ་བའི་རྩ་བ་དེ་ལས་དགེ་བའི་རྩ་བ་བྱུང་བ་གང་ལགས་པའི་དགེ་བའི་རྩ་བ་དེ་ཁམས་གསུམ་
དུ་སྐྱེས་པའི་སེམས་ཅན་གྱི་ཁམས་དབུལ་བར་བགྱིའོ། །དེས་ཁམས་གསུམ་དུ་སྐྱེས་པའི་སེམས་ཅན་ཐམས་ཅད་བྱང་ཆུབ་ཆེན་པོར་མངོན་པར་རྫོགས་པར་སངས་རྒྱས་ནས་
ཆོས་ཀྱི་འཁོར་ལོ་རབ་ཏུ་བསྐོར་བར་གྱུར་ཅིག་བདུད་བཞི་ཚར་གཅོད་པར་གྱུར་ཅིག་སེམས་ཅན་ཡོངས་སུ་སྨིན་པར་བྱེད་པར་གྱུར་ཅིག་བདག་ཀྱང་དགེ་བའི་མཆོག་


[335A]༄༅། །ལ་བརྩོན་པའི་སྙིང་རྗེ་ཆེན་པོ་མངོན་དུ་བགྱིས་ནས་དྲན་པ་ཉེ་བར་སྒྲུབ་པར་གྱུར་ཅིག། ལེ་ལོ་སེལ་བར་གྱུར་ཅིག། ལམ་ཉེ་བར་སྟོན་པར་གྱུར་ཅིག་མི་
དགེ་བ་ལས་ཟློག་པར་གྱུར་ཅིག་དགེ་བ་སྦྱོར་བར་གྱུར་ཅིག། ལུས་ལ་གཟི་བརྗིད་འཇུག་པར་གྱུར་ཅིག་མཐུ་དང། སྟོབས་ཡང་དག་པར་བསྐྱེད་པར་གྱུར་ཅིག། སྒྲིབ་པ་
ཆེན་པོ་སྟུག་པོར་གྱུར་པ་འདི་ལས་རྣམ་པར་གྲོལ་བར་གྱུར་ཅིག་སེམས་ཅན་གྱི་ཁམས་དང། ལས་ཀྱི་ཁམས་དང། ཉོན་མོངས་པའི་ཁམས་དང། ནམ་མཁའི་
ཁམས་ཇི་ཙམ་པ་དེ་ཙམ་དུ་སེམས་ཅན་ལ་ཕན་པའི་ཕྱིར་གནས་པར་གྱུར་ཅིག་བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་
ཕྱུག་ལ་ཕྱག་འཚལ་ལོ། །ཏདྱ་ཐཱ། ཨ་བ་ལོ་ཀེ། ལོ་ཀ། བི་ལོ་ཀེ། ལོ་ཀ། པི་ལི་ཀི་ནི། ཨ་བ་ལོ་ཀ་ཡ་ཧྲི་མེ། སརྦ་ཀརྨ་ཨཱ་བ་ར་ཎ་བྷྱ་སཱཧཱ། གང་དག་ཕྱོགས་བཅུའི་འཇིག་རྟེན་
གྱི་ཁམས་ན་བཞུགས་པའི་སངས་རྒྱས་བཅོམ་ལྡན་འདས་ཐུགས་རྗེས་ཐུགས་ཁྱབ་པ། སྔོན་གྱི་སྨོན་ལམ་གྱི་བྱིན་གྱིས་བརླབས་ཀྱིས་བཞུགས་ཤིང་འཚོ་ལ་གཞེས་
པ༑ འདི་ལྟ་སྟེ། བཟང་པོ་དཔལ་དང། ཙནྡན་དཔལ་དང། ཏོག་གི་དཔལ་དང། མྱ་ངན་མེད་པའི་དཔལ་དང། ཏོག་དཔལ་དང། མེ་ཏོག་དཔལ་དང། སྣང་བའི་དཔལ་དང་


[335B] རྒྱ་མཚོ་དཔལ་དང། རིན་ཆེན་མཆོད་སྡོང་ཀུན་ནས་སྣང་བ་དང། དེ་ལ་སོགས་པ་ལ་བདག་གི་བསམ་པ་དང་ལྷག་པའི་བསམ་པ་རུས་པའི་ཁོང་ནས་དགའ་བ་དང། རྐང་
གི་ཁོང་ནས་དགའ་བའི་སེམས་ཅན་ཐམས་ཅད་དང། ལུས་ཐམས་ཅད་བཏུད་ནས་ཕྱག་འཚལ་ལོ། །དེ་དག་ཡོངས་སུ་མྱ་ངན་ལས་འདས་པའི་སྐུ་མཆོད་རྟེན་དང། གཞལ་མེད་ཁང་དང། དྲི་
གཙང་ཁང་དང། ཆོས་ཉིད་གང་ལགས་པ་དང། ཆོས་ཉིད་གང་ལགས་པ་དེས་སངས་རྒྱས་བཅོམ་ལྡན་འདས་དེ་དག་རབ་ཏུ་འབྱེད་པའི་ཆོས་ཉིད་དེ་དང། དེའང་ཤེས་རབ་ཀྱི་ཕ་རོལ་ཏུ་
ཕྱིན་པ་ཡོངས་སུ་བསྒོམས་པའི་སྐུ་གདུང་གང་ལགས་པ་དེ་དག་ལ་བདག་གི་བསམ་པ་དང། ལྷག་པའི་བསམ་པས་སེམས་ཅན་ཐམས་ཅད་དང་ལུས་ཐམས་ཅད་བཏུད་ནས་ཕྱག་
འཚལ་ལོ། །གང་དག་འདས་པའི་ཡང་དག་པར་རྫོགས་པའི་སངས་རྒྱས་རྣམས་དང། དེ་དག་གི་ཡོངས་སུ་མྱ་ངན་ལས་འདས་པའི་སྐུའི་མཆོད་རྟེན་དང། གཞལ་མེད་ཁང་དང། དྲི་
གཙང་ཁང་དང། ཆོས་ཉིད་གང་ལགས་པ་དེ་དང། ཆོས་ཉིད་གང་ལགས་པ་དེས་སངས་རྒྱས་བཅོམ་ལྡན་འདས་དེ་དག་རབ་ཏུ་འབྱེད་པའི་ཆོས་ཉིད་དེ་དང། དེའང་ཤེས་རབ་ཀྱི་ཕ་
རོལ་ཏུ་ཕྱིན་པ་ཡོངས་སུ་བསྒོམ་པའི་སྐུ་གདུང་གང་ལགས་པ་དེ་དག་ལ་བདག་གི་བསམ་པ་དང། ལྷག་པའི་བསམ་པས་སེམས་ཐམས་ཅད་དང་ལུས་ཐམས་ཅད་བཏུད་ན་


[336A]༄༅། །ཕྱག་འཚལ་ལོ། །གང་དག་མ་འོངས་པའི་ཡང་དག་པར་རྫོགས་པའི་སངས་རྒྱས་རྣམས་དང། དེ་དག་ཡོངས་སུ་མྱ་ངན་ལས་འདས་པའི་སྐུའི་མཆོད་རྟེན་དང་
གཞལ་མེད་ཁང་དང། དྲི་གཙང་ཁང་དང། ཆོས་ཉིད་གང་ལགས་བ་དེས་སངས་རྒྱས་བཅོམ་ལྡན་འདས་དེ་དག་རབ་ཏུ་འབྱེད་པའི་ཆོས་ཉིད་དང། དེའང་ཤེས་རབ་ཀྱི་ཕ་རོལ་ཏུ་
ཕྱིན་པ་ཡོངས་སུ་བསྒོམས་པའི་སྐུ་གདུང་གང་ལགས་པ་དེ་དག་ལ་བདག་གི་བསམ་པ་དང། ལྷག་བའི་བསམ་པས་སེམས་ཐམས་ཅད་དང། ལུས་ཐམས་ཅད་བཏུད་ནས་
ཕྱག་འཚལ་ལོ། །ཕྱོགས་བཅུའི་འཇིག་རྟེན་གྱི་ཁམས་ན་བཞུགས་པའི་བྱང་ཆུབ་སེམས་དཔའ་རྟག་ཏུ་བརྩོན་པ་དང། རབ་ཏུ་བརྩོན་པ་དང། བརྩོན་པ་མི་འདོར་བ་རྣམས་ལ་
འདི་ལྟ་སྟེ། ཆུ་ལྷ་བློ་གྲོས་དང། སྣང་བའི་བློ་གྲོས་དང། ནམ་མཁའི་བློ་གྲོས་དང། གློག་གི་བློ་གྲོས་དང། དོན་གྲུབ་བློ་གྲོས་དང། རབ་ཏུ་ཞི་སྦྱོད་བློ་གྲོས་དང། སོ་སོ་ཡང་
དག་རིག་ཐོབ་དང། རྟག་ཏུ་བརྩོན་པ་དང། རབ་ཏུ་བརྩོན་པ་ལ་སོགས་པ་དེ་དག་ལ་བདག་གི་བསམ་པ་དང། ལྷག་པའི་བསམ་པས་སེམས་ཐམས་ཅད་དང། ལུས་
ཐམས་ཅད་བཏུད་ནས་ཕྱག་འཚལ་ལོ། །དེ་དག་ཡོངས་སུ་མྱ་ངན་ལས་འདས་པའི་སྐུའི་མཆོད་རྟེན་དང། གཞལ་མེད་ཁང་དང། དྲི་གཅང་ཁང་དང། ཆོས་ཉིད་


[336B] ཆོས་ཉིད་གང་ལགས་པ་དེས་བྱང་ཆུབ་སེམས་དཔའ་དེ་དག་རབ་ཏུ་འབྱེད་པའི་ཆོས་ཉིད་དེ་དང། དེའང་ཤེས་རབ་ཀྱི་ཕ་རོལ་ཏུ་ཕྱིན་པ་རབ་ཏུ་བསྒོམས་པའི་སྐུ་གདུང་
གང་ལགས་པ་དེ་དག་ལ་བདག་གི་བསམ་པ་དང། ལྷག་པའི་བསམ་པས་སེམས་ཐམས་ཅད་དང། ལུས་ཐམས་ཅད་བཏུང་ནས་ཕྱག་འཚལ་ལོ་།གང་དག་འདས་པའི་བྱང་ཆུབ་སེམས་
དཔའ་རྣམས་དང། དེ་དག་ཡོངས་སུ་མྱ་ངན་ལས་འདས་པའི་སྐུའི་མཆོད་རྟེན་དང། གཞལ་མེད་ཁང་དང། དྲི་གཙང་ཁང་དང་ཆོས་ཉིད་གང་ལགས་པ་དེ་དང། ཆོས་ཉིད་གང་
ལགས་པ་དེས་བྱང་ཆུབ་སེམས་དཔའ་དེ་དག་རབ་ཏུ་འབྱེད་པའི་ཆོས་ཉིད་དེ་དང། དེའང་ཤེས་རབ་ཀྱི་ཕ་རོལ་ཏུ་ཕྱིན་པ་ཡོངས་སུ་བསྒོམས་པའི་སྐུ་གདུང་གང་ལགས་པ་དེ་དག་ལ་
བདག་གི་བསམ་པ་དང། ལྷག་པའི་བསམ་པས་སེམས་ཐམས་ཅད་དང། ལུས་ཐམས་ཅད་བཏུད་ནས་ཕྱག་འཚལ་ལོ། །གང་དག་མ་འོངས་པའི་བྱང་ཆུབ་སེམས་དཔའ་རྣམས་དང་
དེ་དག་ཡོངས་སུ་མྱ་ངན་ལས་འདས་པའི་སྐུའི་མཆོད་རྟེན་དང་གཞལ་མེད་ཁང་དང། དྲི་གཙང་ཁང་དང། ཆོས་ཉིད་གང་ལགས་པ་དེ་དང། ཆོས་ཉིད་གང་ལགས་པ་དེས་
བྱང་ཆུབ་སེམས་དཔའ་དེ་དག་རབ་ཏུ་འབྱེད་པའི་ཆོས་ཉིད་དེ་དང་དེའང་ཤེས་རབ་ཀྱི་ཕ་རོལ་ཏུ་ཕྱིན་པ་ཡོངས་སུ་བསྒོམས་པའི་སྐུ་གདུང་གང་ལགས་པ་དེ་དག་ལ་བདག་གི་


[337A]༄༅། །བསམ་པ་དང། ལྷག་པའི་བསམ་པས་སེམས་ཐམས་ཅད་དང་ལུས་ཐམས་ཅད་བཏུད་ནས་ཕྱག་འཚལ་ལོ། །བྱང་ཆུབ་སེམས་དཔའ་འདོད་ཆེན་པ།།
དགའ་ལྡན་གྱི་གནས་མངལ་དུ་འཇུག་པ་དང། གནས་དང། ས་སྟོན་པ་དང། བྱང་ཆུབ་ཀྱི་སྙིང་པོར་གཤེགས་པ་དང། བྱང་ཆུབ་མངོན་པར་རྫོགས་པར་བྱང་ཆུབ་པ་དང་
བདུད་འདུལ་བ་དང། ཆོས་ཀྱི་འཁོར་ལོ་བསྐོར་བ་ནས་ཡོངས་སུ་མྱ་ངན་ལས་འདས་པ་ཆེན་པོའི་བར་སྟོན་པ་གང་ལགས་པ་དེ་དག་ལ་བདག་གི་བསམ་པ་དང། ལྷག་པའི་
བསམ་པས་བདག་ཉིད་ཐམས་ཅད་ཀྱི་བསམ་པ་ཐམས་ཅད་དང། ལུས་ཐམས་ཅད་བཏུང་ནས་ཕྱག་འཚལ་ལོ། །དེ་དག་གི་ཡོངས་སུ་མྱ་ངན་ལས་འདས་པའི་སྐུའི་
མཆོད་རྟེན་དང། གཞལ་མེད་ཁང་དང། དྲི་གཙང་ཁང་དང་ཆོས་ཉིད་དེ་གང་ལགས་པ་དེ་དང། ཆོས་ཉིད་གང་ལགས་པ་དེས་སངས་རྒྱས་བཅོམ་ལྡན་འདས་དེ་དག་རབ་
ཏུ་འབྱེད་པའི་ཆོས་ཉིད་དེ་དང། དེའང་ཤེས་རབ་ཀྱི་ཕ་རོལ་ཏུ་ཕྱིན་པ་ཡོངས་སུ་བསྒོམས་པའི་སྐུ་གདུང་གང་ལགས་པ་དེ་དག་ལ་བདག་གི་བསམ་པ་དང། ལྷག་པའི་བསམ་
པས་སེམས་ཐམས་ཅད་དང། ལུས་ཐམས་ཅད་བཏུད་ནས་ཕྱག་འཚལ་ལོ་།གང་དག་ཕྱོགས་བཅུའི་འཇིག་རྟེན་གྱི་ཁམས་ན་བཞུགས་པའི་འཕགས་པ་རང་རྒྱལ་བ་ཕུང་


[337B] ཁམས་དང། སྐྱེ་མཆེད་ལ་མཁས་པ། སྐྱེ་བ་དང་འཇིག་བ་རྟོགས་པ་རྣམས་ཀྱི་མཚན་ལ། འདི་ལྟ་སྟེ། བསེ་རུ་ལྟར་སྤྱོད་པ་དང། ཚོགས་དང་སྤྱོད་པ་གང་ལགས་པ་དེ་དག་ལ་
བདག་གི་བསམ་པ་དང། ལྷག་པའི་བསམ་པས་སེམས་ཐམས་ཅད་དང་ལུས་ཐམས་ཅད་བཏུད་ནས་ཕྱག་འཚལ་ལོ། །དེ་དག་གི་ཡོངས་སུ་མྱ་ངན་ལས་འདས་པའི་སྐུའི་མཆོད་རྟེན་
དང༑ གཞལ་མེད་ཁང་དང། དྲི་གཙང་ཁང་དང། ཆོས་ཉིད་གང་ལགས་པ་དེ་དང། ཆོས་ཉིད་གང་ལགས་པ་དེས་རང་རྒྱལ་བ་དེ་དག་རབ་ཏུ་འབྱེད་པའི་ཆོས་ཉིད་དེ་དང། དེའང་ཤེས་
རབ་ཀྱི་ཕ་རོལ་ཏུ་ཕྱིན་པ་ཡོངས་སུ་བསྒོམས་པའི་སྐུ་གདུང་གང་ལགས་པ་དེ་དག་ལ་བདག་གི་བསམ་པ་དང། ལྷག་པའི་བསམ་པས་སེམས་ཐམས་ཅད་དང། ལུས་ཐམས་ཅད་
བཏུད་ནས་ཕྱག་འཚལ་ལོ། །གང་དག་འདས་པའི་རང་རྒྱལ་བ་རྣམས་དང། དེ་དག་ཡོངས་སུ་མྱ་ངན་ལས་འདས་པའི་སྐུའི་མཆོད་རྟེན་དང། གཞལ་མེད་ཁང་དང། དྲི་གཙང་
ཁང་དང། ཆོས་ཉིད་གང་ལགས་པ་དེ་དང། ཆོས་ཉིད་གང་ལགས་པ་དེས་རང་རྒྱལ་བ་དེ་དག་རབ་ཏུ་འབྱེད་པའི་ཆོས་ཉིད་དེ་དང་དེའང་ཤེས་རབ་ཀྱི་ཕ་རོལ་ཏུ་ཕྱིན་པ་ཡོངས་སུ་བསྒོམས་
པའི་སྐུ་གདུང་གང་ལགས་པ་དེ་དག་ལ་བདག་གི་བསམ་པ་དང། ལྷག་པའི་བསམ་པས་སེམས་ཐམས་ཅད་དང་ལུས་ཐམས་ཅད་བཏུད་ནས་ཕྱག་འཚལ་ལོ། །གང་དག་མ་


[338A]༄༅། །འོངས་པའི་རང་རྒྱལ་བ་རྣམས་དང། དེ་དག་ཡོངས་སུ་མྱ་ངན་ལས་འདས་པའི་སྐུ་གདུང་གི་མཆོད་རྟེན་དང། གཞལ་མེད་ཁང་དང། དྲི་གཙང་
ཁང་དང། ཆོས་ཉིད་གང་ལགས་པ་དེ་དང། ཆོས་ཉིད་གང་ལགས་པ་དེས་རང་རྒྱལ་བ་དེ་དག་རབ་ཏུ་འབྱེད་པའི་ཆོས་ཉིད་དེ་དང་དེའང་ཤེས་རབ་ཀྱི་ཕ་རོལ་ཏུ་ཕྱིན་པ་ཡོངས་
སུ་བསྒོམས་པའི་སྐུ་གདུང་གང་ལགས་པ་དེ་དག་ལ་བདག་གི་བསམ་པ་དང། ལྷག་པའི་བསམ་པས་སེམས་ཐམས་ཅད་དང། ལུས་ཐམས་ཅད་བཏུད་ནས་ཕྱག་འཚལ་ལོ།།
གང་དག་ཕྱོགས་བཅུའི་འཇིག་རྟེན་གྱི་ཁམས་ན་བཞུགས་པའི་འཕགས་པ་རྒྱུན་ཏུ་ཞུགས་པ་རྣམས་དང། ལན་གཅིག་ཕྱིར་འོང་བ་རྣམས་དང། ཕྱིར་མི་འོང་བ་རྣམས་དང་
དགྲ་བཅོམ་པ་རྣམས་དང། དེ་དག་ལ་འཇུག་པ་གང་ལགས་པ་རྣམས་དང། དེ་དག་ཡོངས་སུ་མྱ་ངན་ལས་འདས་པའི་སྐུའི་མཆོད་རྟེན་དང། གཞལ་མེད་ཁང་དང་
དྲི་གཙང་ཁང་དང། ཆོས་ཉིད་གང་ལགས་པ་དེ་དང། ཆོས་ཉིད་གང་ལགས་པ་དེས་འཕགས་པ་རྒྱུན་དུ་ཞུགས་པ་རྣམས་དང། ལན་གཅིག་ཕྱིར་འོང་བ་རྣམས་དང། ཕྱིར་
མི་འོང་བ་རྣམས་དང། དགྲ་བཅོམ་པ་རྣམས་དང། དེ་དག་ལ་འཇུག་པ་གང་ལགས་པ་དེ་དག་ལ་རབ་ཏུ་འབྱེད་པའི་ཆོས་ཉིད་གང་ལགས་པ་དེ་དང། དེའང་ཤེས་རབ་ཀྱི་


[338B]པ་དེ་དག་ལ་བདག་གི་བསམ་པ་དང། ལྷག་པའི་བསམ་པས་སེམས་ཐམས་ཅད་དང་ལུས་ཐམས་ཅད་བཏུད་ནས་ཕྱག་
འཚལ་ལོ། །གང་དག་འདས་པའི་འཕགས་པ་ཉན་ཐོས་རྣམས་དང། དེ་དག་ཡོངས་སུ་མྱ་ངན་ལས་འདས་པའི་སྐུའི་མཆོད་རྟེན་དང། གཞལ་མེད་ཁང་དང། དྲི་གཙང་ཁང་
དང༑ ཆོས་ཉིད་གང་ལགས་པ་དེ་དང། ཆོས་ཉིད་གང་ལགས་པ་དེས་འཕགས་པ་ཉན་ཐོས་དེ་དག་རབ་ཏུ་འབྱེད་པའི་ཆོས་ཉིད་དེ་དང་དེའང་ཤེས་རབ་ཀྱི་ཕ་རོལ་ཏུ་ཕྱིན་པ་
ཡོངས་སུ་བསྒོམས་པའི་སྐུ་གདུང་གང་ལགས་པ་དེ་དག་ལ་བདག་གི་བསམ་པ་དང། ལྷག་པའི་བསམ་པས་སེམས་ཐམས་ཅད་དང་ལུས་ཐམས་ཅད་བཏུད་ནས་ཕྱག་
འཚལ་ལོ། །གང་དག་མ་འོངས་པའི་འཕགས་པ་ཉན་ཐོས་རྣམས་དང་དེ་དག་ཡོངས་སུ་མྱ་ངན་ལས་འདས་པའི་སྐུའི་མཆོད་རྟེན་དང་གཞལ་མེད་ཁང་དང། དྲི་
གཙང་ཁང་དང། ཆོས་ཉིད་གང་ལགས་པ་དེ་དང། ཆོས་ཉིད་གང་ལགས་པ་དེས་འཕགས་པ་ཉན་ཐོས་དེ་དག་རབ་ཏུ་འབྱེད་པའི་ཆོས་ཉིད་དེ་དང། དེའང་ཤེས་རབ་ཀྱི་ཕ་
རོལ་ཏུ་ཕྱིན་པ་ཡོངས་སུ་བསྒོམས་པའི་སྐུ་གདུང་གང་ལགས་པ་དེ་དག་ལ་བདག་གི་བསམ་པ་དང། ལྷག་པའི་བསམ་པས་སེམས་ཐམས་ཅད་དང། ལུས་ཐམས་ཅད་


[339A]༄༅། །བཏུད་ནས་ཕྱག་འཚལ་ལོ། །གང་དག་ཁམས་གསུམ་འདིའི་གླིང་བཞི་དག་ན། འཕགས་པ་ཉན་ཐོས་དང། རང་སངས་རྒྱས་དང། བྱང་ཆུབ་སེམས་
དཔའ་དང། དེ་བཞིན་གཤེགས་པའི་སྐུ་མདོར་ན་འཇིག་རྟེན་གྱི་ཁམས་འྡིའམ། འཇིག་རྟེན་གྱི་ཁམས་གཞན་རྣམས་ན་མངོན་པར་འདུས་པ་དང། མངོན་པར་འདུ་བྱེད་
པ་དང། མངོན་པར་འདུ་བྱེད་པར་འགྱུར་བ་དང། མཆོད་པ་བྱས་པ་དང། མཆོད་པ་བྱེད་པ་དང། མཆོད་པ་བྱེད་པར་འགྱུར་བ་དང་འཕགས་པ་ཉན་ཐོས་དང། རང་
སངས་རྒྱས་དང། བྱང་ཆུབ་སེམས་དཔའ་དང། དེ་བཞིན་གཤེགས་པའི་སྐུ་གདུང་གི་མཆོད་རྟེན་དང། གཞལ་མེད་ཁང་དང། དྲི་གཙང་ཁང་དང། ཆོས་ཉིད་གང་
ལགས་པ་དེ་དང། ཆོས་ཉིད་གང་ལགས་པ་དེས་འཕགས་པ་དེ་དག་རབ་ཏུ་འབྱེད་པའི་ཆོས་ཉིད་དེ་དང། དེའང་ཤེས་རབ་ཀྱི་ཕ་རོལ་ཏུ་ཕྱིན་པ་ཡོངས་སུ་བསྒོམས་
པའི་སྐུ་གདུང་གང་ལགས་པ་དེ་དག་ལ་བདག་གིས་བསམ་པ་དང། ལྷག་པའི་བསམ་པས་སེམས་ཐམས་ཅད་དང་ལུས་ཐམས་ཅད་བཏུད་ནས་ཕྱག་འཚལ་ལོ། །
སངས་རྒྱས་དང། བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །ཏདྱ་ཐཱ། ཙནྡྲ་པྲ་བཧེ། ཙནྡ་ན་ཙུརྞ་ཀཻ་ལ་ཤ་བ་ཏི། སརྦ་ཏ་ཐཱ་ག་ཏ། ཨ་དྷིཥྛི་ཏ་ཨ་ནུ་


[339B] ཇི་ལྟར་འདས་པ་དང། མ་འོངས་པ་དང་ད་ལྟར་བྱུང་བའི་སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་རྣམས་ཀྱི་ས་རྒྱ་ཆེན་པོ་དང། ཟབ་མོས་ཕ་
རོལ་ཏུ་ཕྱིན་པ་དྲུག་ལས་ངེས་པར་འབྱུང་བ་སྣ་ཚོགས་ཚད་མེད་པའི་མཆོད་པ་དང། མངོན་པར་འདུ་མཛད་པ་བསྒྲུབས་པ་དང། སྒྲུབ་པ་དང། སྒྲུབ་པར་འགྱུར་བ་དེ་དག་ལས་
བདག་གི་བསྐལ་བར་འགྱུར་བ་གང་ལགས་པ་དེ་དག་ཐམས་ཅད་ཀྱང་བདག་གི་ལགས་སོ་བར་བཟུང་ནས་བདག་གི་བསམ་པ་དང། ལྷག་པའི་བསམ་པས་སེམས་
ཐམས་ཅད་དང། ལུས་ཐམས་ཅད་བཏུད་ནས་ཕྱོགས་བཅུའི་འཇིག་རྟེན་གྱི་ཁམས་ཀྱི་རྡུལ་ཕྲ་མོ་སྙེད་ཀྱི་ཉན་ཐོས་དང། རང་སངས་རྒྱས་དང། བྱང་ཆུབ་སེམས་
དཔའ་དང། ཡང་དག་པར་རྫོགས་པའི་སངས་རྒྱས་དང་བཅས་པ་དེ་རྣམས་ལ་དབུལ་བར་བགྱིའོ། །དགེ་བའི་རྩ་བ་དེས་སེམས་ཅན་ཐམས་ཅད་ཀྱི་ཕ་རོལ་ཏུ་ཕྱིན་པ་ཐམས་
ཅད་དང། ས་ཐམས་ཅད་དང། ཏིང་ངེ་འཛིན་ཐམས་ཅད་དང་གཟུངས་ཀྱི་སྒོ་ཐམས་ཅད་དང། བྱང་ཆུབ་ཀྱི་ཆོས་ཐམས་ཅད་མངོན་དུ་གྱུར་ཅིག། དེ་བཞིན་གཤེགས་པ་
རྔ་སྒྲའི་རྒྱལ་པོ་ལ་ཕྱག་འཚལ་ལོ། །ཏདྱ་ཐཱ། ཊ་ཀེ་ཊ་ཀེ་ཊ་ཀ་ཊ་ཀེ་ཊ་ཀེ་སཱཧཱ། གང་དག་སྲིད་པ་གསུམ་པོ་འདི་ན་ལྷ་དང། མིའི་དྲི་དང། བདུག་སྤོས་ཀྱི་རྣམ་པ་དང་


[340A]༄༅། །མེ་ཏོག་དང། འབྲས་བུ་དང། རོ་བྲོ་བ་དང། ལོ་ཏོག་གི་རྣམ་པ་དང། གསེར་དང། དངུལ་དང། ནོར་བུ་དང། མུ་ཏིག་དང་བཻཌཱུརྱ་དང། རྡོའི་སྙིང་པོ་ལ་སོགས་
པ་བདག་གི་བ་མེད་ཅིང་ཡོངས་སུ་བཟུང་བ་མེད་པ་གང་ལགས་པ་དེ་དག་བདག་དང། སེམས་ཅན་ཐམས་ཅད་ཐུན་མོང་དུ་བགྱིས་ནས་ཕྱོགས་བཅུའི་འཇིག་རྟེན་གྱི་ཁམས་ཀྱི་རྡུལ་ཕྲ་མོ་སྙེད་
ཀྱི་འདས་པ་དང། མ་འོངས་པ་དང། ད་ལྟར་བྱུང་བའི་ཡང་དག་པར་རྫོགས་པའི་སངས་རྒྱས་དང། བྱང་ཆུབ་སེམས་དཔའ་དང། ཉན་ཐོས་དང། རང་རྒྱལ་བ་དང་བཅས་པ་དེ་རྣམས་
ལ་དབུལ་བར་བགྱིའོ། །དགེ་བའི་རྩ་བ་དེས་སེམས་ཅན་ཐམས་ཅད་ལ་རྣམ་པ་ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་མངོན་དུ་གྱུར་ཅིག་བཅོམ་ལྡན་འདས་དེ་བཞིན་གཤེགས་
པ་བློ་ཡངས་ཟབ་མོ་སྒྲོགས་པའི་རྒྱལ་པོ་ལ་ཕྱག་འཚལ་ལོ་།ཏདྱ་ཐཱ། བི་པུ་ལ་སྭ་རེ། བི་པུ་ལ་ཡོ་ནི་ཤེ། ཨ་ན་ལ་སེ། ཨ་ན་ལ་ས། སཾ་བྷ་བེ། ཨ་ན་ལ་ས། ག་ཏིང་ག་ཏེ་སཱཧཱ། བདག་
ཉིན་མོ་དང། མཚན་མོ་གཉིད་ལོག་པ་དང། སད་པ་དང། འོང་བ་དང། འགྲོ་བ་དང། འདུག་པ་དང། ལངས་པ་ནས་དབང་པོ་འགག་པའི་བར་དུའང་ལུང་བསྟན་པ་དང། ལུང་མ་བསྟན་
པ་དང། ལུས་དང། ངག་དང། ཡིད་ཀྱིས་ཕྱི་དང། ནང་གི་ལེགས་པར་སྤྱད་པ་གང་ལགས་པ་དང། སྐྱེ་བ་ཐོག་མ་དང། ཐ་མམ་མཆིས་པའི་འཁོར་བར་བསགས་པ་གང་ལགས་པ་


[340B] བྱང་ཆུབ་ཀྱི་སྙིང་པོ་ལ་མཆིས་ཀྱི་བར་དུ་དགེ་བའི་རྩ་བ་གང་ལགས་པ་དེ་དག་ཐམས་ཅད་སེམས་ཅན་ཐམས་ཅད་དང་ཐུན་མོང་དུ་བགྱིས་ནས་གཉིས་སུ་མེད་པའི་ཚུལ་གྱིས་བླ་ན་མེད་
པ་ཡང་དག་པར་རྫོགས་པའི་བྱང་ཆུབ་ཏུ་ཡོངས་སུ་བསྔོ་བར་བགྱི་སྟེ་ཇི་ལྟར་འདས་པ་དང། མ་འོངས་པ་དང། ད་ལྟར་བྱུང་བའི་སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་རྣམས་
ཀྱིས་ཡོངས་སུ་བསྔོས་པ་དེ་བཞིན་དུ་བདག་གིས་ཀྱང་ཡོངས་སུ་བསྔོ་བར་བགྱིའོ། །ཡང་དག་པར་རྫོགས་པའི་སངས་རྒྱས་བདུན་པོ་རྣམས་ལ་ཕྱག་འཚལ་ལོ། །རྣམ་པར་གཟིགས་ཀྱི་གཟི་
བརྗིད་དང། །ཤཱཀྱ་སེངྒེའི་བརྩོན་འགྲུས་ཀྱིས། །འདོད་ཆགས་ཞེ་སྡང་གཏི་མུག་དག་ནམ་ཡང་གཡོ་བར་མ་གྱུར་ཅིག་ཏདྱ་ཐཱ། ཛ་ཡནྟི། བི་ཛ་ཡནྟི། ཨ་པ་རཱ་ཛི་ཏེ། མཱ་ར་སཻནྱ་པྲ་མརྡ་ནཱི་
ཡེ་སཱཧཱ། དགེ་བའི་རྩ་བ་དེས་སེམས་ཅན་འགྲོ་བ་དྲུག་ལ་བརྟེན་པ་གང་ལགས་པ་དེ་དག་ཐམས་ཅད་སྦྱིན་པའི་ཕ་རོལ་ཏུ་ཕྱིན་པ་ལ་དགོད་བར་བགྱིའོ། །དེ་བཞིན་དུ་ཚུལ་ཁྲིམས་དང་
བཟོད་པ་དང། བརྩོན་འགྲུས་དང། བསམ་གཏན་དང། ཤེས་རབ་དང་ཐབས་དང། སྨོན་ལམ་དང། སྟོབས་དང། ཡེ་ཤེས་ཀྱི་ཕ་རོལ་ཏུ་ཕྱིན་པ་ལ་དགོད་པར་བགྱིའོ། །དེ་བཞིན་དུ་
སུ་རབ་ཏུ་དགའ་བ་དང། དེ་བཞིན་དུ་དྲི་མ་མེད་པ་དང། འོད་བྱེད་པ་དང། འོད་འཕྲོ་བ་ཅན་དང། ཤིན་ཏུ་སྦྱང་དཀའ་བ་དང་མངོན་དུ་གྱུར་པ་དང། རིང་དུ་སོང་བ་དང། མི་གཡོ་བ་དང་


[341A]༄༅། །ལེགས་པའི་བློ་གྲོས་དང། ས་ཆོས་ཀྱི་སྤྲིན་ལ་དགོད་པར་བགྱིའོ། །དེ་བཞིན་དུ་རྡོ་རྗེ་ལྟ་བུའི་ཏིང་ངེ་འཛིན་དང། དེ་བཞིན་དུ་བརྟན་པར་གནས་པའི་ཐབས་
ལ་མངོན་པར་བརྩོན་པ་དང། སྔོན་དུ་འགྲོ་བ་ཡོངས་སུ་བསགས་པའི་ཏིང་ངེ་འཛིན་དང། ངེས་པར་འབྱུང་བའི་ཏིང་ངེ་འཛིན་དང་ཀུན་ཏུ་གསལ་བའི་ཏིང་ངེ་འཛིན་དང། ཀུན་ཏུ་སྣང་
པའི་ཏིང་ངེ་འཛིན་དང། རིན་ཆེན་ཏོག་གི་ཏིང་ངེ་འཛིན་དང་རིན་ཆེན་ཟླ་བའི་ཏིང་ངེ་འཛིན་དང། རྒྱལ་མཚན་རྩེ་མོའི་ཏོག་གི་ཏིང་ངེ་འཛིན་དང། སྙིང་རྗེ་བསགས་པའི་ཏིང་ངེ་འཛིན་དང་
ཐམས་ཅད་ཀྱི་ཚིག་ཏུ་དབྱེ་བ་བསྟན་པ་ཤེས་པ་ལ་མཁས་པའི་ཏིང་ངེ་འཛིན་ལ་དགོད་པར་བགྱིའོ། །དེ་བཞིན་དུ་རྒྱ་མཚོའི་ཕྱག་རྒྱ་མི་ཟད་པར་སྒྲུབ་པའི་གཟུངས་དང། དེ་བཞིན་
དུ་སེམས་ཅན་ཀྱི་སྤྱོད་པ་ལ་འཇུག་པའི་གཟུངས་དང། ཉི་མའི་ཏོག་སྣང་བ་མཐའ་ཡས་པའི་གཟུངས་དང། ཟླ་བ་དྲི་མ་མེད་པའི་གཟི་བརྗིད་མངོན་པར་འཕགས་པའི་གཟུངས་
དང༑ ཀུན་ནས་དཀྲིས་པ་ཐམས་ཅད་རྣམ་པར་སེལ་བ་དང། རྡོ་རྗེ་སྙིང་པོ་བསྟན་པས་ཉོན་མོངས་པ་མཐའ་ཡས་པ་རྣམ་པར་འཐོར་བ་དང། བརྗོད་དུ་མེད་པའི་དོན་སྟོན་པ་དོན་
དམ་པར་ཡང་དག་པར་འདུ་བ་དང། ལྡེམ་པོའི་ཚིག་ཏུ་སྨྲ་བའི་སྒྲ་འཇུག་པ་དང། ནམ་མཁའི་དཀྱིལ་ལྟར་དྲི་མ་མེད་པར་སྒྲུབ་པ་དང། ཟད་མི་ཤེས་པའི་ཕྱག་རྒྱས་བཏབ་པ་དང། སངས་


[341B]གཟུངས་ལ་དགོད་པར་བགྱིའོ། །དེ་བཞིན་དུ་ཕ་རོལ་ཏུ་ཕྱིན་པ་བཅུ་པོ་དེ་དག་ནས་གཟུངས་ཀྱི་སྒོ་བཅུའི་བར་དག་ལ་བཀོད་ནས་
དེ་རྣམས་དང་ལྷན་ཅིག་འདི་ནས་འགུམ་པའི་འོག་ཏུ་འཇིག་རྟེན་གྱི་ཁམས་བདེ་བ་ཅན་དུ་སྐྱེ་བར་འགྱུར་ཞིང་གང་ན་བཅོམ་ལྡན་འདས་དེ་བཞིན་གཤེགས་པ་འོད་དཔག་མེད་དེ་དང། བཅོམ་ལྡན་
འདས་འཇིག་རྟེན་དབང་ཕྱུག་དེ་དང། བཅོམ་ལྡན་འདས་མཐུ་ཆེན་ཐོབ་པ་དེ་དང། བྱང་ཆུབ་སེམས་དཔའ་དེ་དག་དང། འཁོར་དེ་རྣམས་མཉེས་པར་བྱེད་པར་གྱུར་ཅིག་བཅོམ་ལྡན་འདས་
འཁོར་དང་བཅས་པ་དེ་དག་མི་མཉེས་པར་མ་གྱུར་ཅིག་དེ་བཞིན་གཤེགས་པ་འོད་དཔག་མེད་ལ་ཕྱག་འཚལ་ལོ། །ཏདྱ་ཐཱ། པདྨེ་པདྨེ་ནི། པདྨ་ལོ་ཙ་ནེ། པདྨ་སཾ་བྷ་བེ་སཱཧཱ། དེ་བཞིན་
གཤེགས་པ་འོད་དཔག་མེད་ལ་ཕྱག་འཚལ་ལོ། །ཏདྱ་ཐཱ། ཨ་མི་ཏོད་བྷ་བ། ཨ་མི་ཏ་སཾ་བྷ་བེ། ཨ་མི་ཏ་བི་ཀྲཱནྟི། ག་ག་ན་ཀཱིརྟ་ཀ་ར། སརྦ་ཀརྨ་ཀླེ་ཤ་ཀྵ་ཡཾ་ཀ་རི་སཱཧཱ། དགེ་བའི་རྩ་བ་
དེས་འཕགས་པ་བྱམས་པ་མངོན་པར་རྫོགས་པར་སངས་རྒྱས་མ་ཐག་ཏུ་བདག་མངོན་དུ་ལུང་སྟོན་པས་ལུང་བསྟན་ཅིང་མངོན་སུམ་དུ་ལུང་སྟོན་པ་དང། ཡང་དག་པའི་
ལུང་སྟོན་པ་དང། ལྐོག་མ་ཡིན་པར་ལུང་སྟོན་པ་དང། དེ་བཞིན་དུ་ལུང་སྟོན་པ་དང། ཡང་དག་པའི་མཐར་ལུང་སྟོན་པ་དང། ཆོས་ཀྱི་དབྱིངས་སུ་ལུང་སྟོན་པ་ནས། དེ་ཁོ་ན་


[342A]༄༅། །ཉིད་མཐོང་བའི་བར་གྱི་ལུང་སྟོན་པས་ལུང་སྟོན་པར་གྱུར་ཅིག་ལུང་བསྟན་ནས་བཅོམ་ལྡན་འདས་དེ་དང། བྱང་ཆུབ་སེམས་དཔའ་དང། ཉན་
ཐོས་ཀྱི་དགེ་འདུན་དང་བཅས་པ་མཉེས་པར་བྱེད་པར་གྱུར་ཅིག་ན་བཟའ་དང། ཞལ་ཟས་དང། གཟིམས་ཆ་དང། བསྙུན་པའི་གསོས་སྨན་གྱི་རྐྱེན་ཡོ་བྱད་རྣམས་དང། དེ་ལས་
གཞན་པ་དེ་བཞིན་གཤེགས་པ་དག་གི་ཟག་པ་མེད་པའི་མཆོད་པ་རྣམས་ཀྱིས་མཆོད་ནས་དེའི་དྲུང་དུ་བུས་པའི་རབ་ཏུ་འབྱུང་བ་ཐོབ་ཅིང་གཞོན་ནུའི་རབ་ཏུ་འབྱུང་བ་དང་
ལྐོག་མ་ཡིན་པར་རབ་ཏུ་འབྱུང་བ་དང། དེ་བཞིན་ཉིད་དུ་རབ་ཏུ་འབྱུང་བ་དང། ཡང་དག་པའི་མཐར་རབ་ཏུ་འབྱུང་བ་ནས་དེ་ཁོ་ན་ཉིད་མཐོང་བའི་བར་དུ་རབ་ཏུ་འབྱུང་བ་
ཐོབ་པར་གྱུར་ཅིག་དེའང་འཇིག་རྟེན་དང། འཇིག་རྟེན་ལས་འདས་པའི་ཁྱད་པར་དུ་འཕགས་པ། སྐྱོན་མེད་པ། མ་འདྲེས་པ། རྙོག་པ་མེད་པ། ལྷ་དང། མི་མངོན་
པར་དགའ་བ། སངས་རྒྱས་དང། བྱང་ཆུབ་སེམས་དཔས་བསྔགས་པ་སེམས་ཅན་ལ་སྨན་པའི་སླད་དུ་བདག་རབ་ཏུ་འབྱུང་པར་གྱུར་ཅིག་དེ་ནས་བསྐལ་པ་བཟང་
པོའི་ཡང་དག་པར་རྫོགས་པའི་སངས་རྒྱས་དང། བྱང་ཆུབ་སེམས་དཔའ་དང། ཉན་ཐོས་ཀྱི་དགེ་འདུན་ཐམས་ཅད་ལ་བྱིས་པ་ནས་ན་བཟའ་དང། ཞལ་ཟས་དང། གཟིམས་ཆ་དང་


[342B]པར་བགྱིས་ནས་དེ་དག་གི་དྲུང་དུ་བུས་པའི་རབ་ཏུ་འབྱུང་བ་ཐོབ་ཅིང་གཞོན་ནུའི་རབ་ཏུ་འབྱུང་བ་དང། མངོན་སུམ་དུ་རབ་ཏུ་
འབྱུང་བ་དང། ལྐོག་མ་ཡིན་པར་རབ་ཏུ་འབྱུང་བ་དང། དེ་བཞིན་ཉིད་དུ་རབ་ཏུ་འབྱུང་བ་དང། ཡང་དག་པའི་མཐར་རབ་ཏུ་འབྱུང་བ་ནས་དེ་བཞིན་ཉིད་མཐོང་བའི་བར་དུ་རབ་ཏུ་འབྱུང་བ་
ཐོབ་པར་གྱུར་ཅིག་དེའང་འཇིག་རྟེན་དང། འཇིག་རྟེན་ལས་འདས་པའི་ཁྱད་པར་དུ་འཕགས་པ། སྐྱོན་མེད་པ། མ་འདྲེས་པ། རྙོག་པ་མེད་པ། ལྷ་དང། མི་དག་མངོན་པར་དགའ་
བ༑ སངས་རྒྱས་དང། བྱང་ཆུབ་སེམས་དཔས་བསྔགས་པ། སེམས་ཅན་ལ་སྨན་པའི་སླད་དུ་བདག་རབ་ཏུ་འབྱུང་བར་གྱུར་ཅིག་དེ་ནས་ཕྱོགས་བཅུའི་འཇིག་རྟེན་གྱི་ཁམས་ན་བཞུགས་
པའི་ཡང་དག་པའི་སངས་རྒྱས་དང། བྱང་ཆུབ་སེམས་དཔའ་དང་ཉན་ཐོས་ཀྱི་དགེ་འདུན་དང་བཅས་པ་གང་ལགས་པ་དེ་དག་བདག་གིས་མཉེས་པར་བྱེད་པ་བགྱིད་པར་གྱུར་ཅིག་དེ་དག་གི་དྲུང་དུ་
སྐད་ཅིག་མ་གཅིག་ལ་མིང་དང། སངས་རྒྱས་ཀྱི་ཞིང་ལུང་བསྟན་པ་ཐོབ་ཅིང་བྱིས་པའི་རབ་ཏུ་འབྱུང་བ་དང། གཞོན་ནུའི་རབ་ཏུ་འབྱུང་བ་དང། མངོན་སུམ་དུ་རབ་ཏུ་འབྱུང་བ་དང། ལྐོག་
མ་ཡིན་པར་རབ་ཏུ་འབྱུང་བ་དང། དེ་བཞིན་ཉིད་དུ་རབ་ཏུ་འབྱུང་བ་དང། ཡང་དག་པའི་མཐར་རབ་ཏུ་འབྱུང་བ་ན་དེ་ཁོ་ན་ཉིད་མཐོང་བའི་བར་དུ་རབ་ཏུ་འབྱུང་བ་ཐོབ་པར་གྱུར་ཅིག་


[343A]༄༅། །དེའང་འཇིག་རྟེན་དང། འཇིག་རྟེན་ལས་འདས་པའི་ཁྱད་པར་དུ་འཕགས་པ། སྐྱོན་མེད་པ། མ་འདྲེས་པ། རྙོག་པ་མེད་པ། ལྷ་དང། མི་དག་མངོན་པར་
དགའ་བ། སངས་རྒྱས་དང། བྱང་ཆུབ་སེམས་དཔས་བསྔགས་པ། སེམས་ཅན་ལ་སྨན་པའི་སླད་དུ་བདག་རབ་ཏུ་འབྱུང་བར་གྱུར་ཅིག་བྱང་ཆུབ་སེམས་དཔའ་སེམས་དཔའ་ཆེན་པོ་སྙིང་
རྗེ་ཆེན་པོ་དང་ལྡན་པ་འཕགས་པ་བྱམས་པ་ལ་ཕྱག་འཚལ་ལོ་།ཏདྱ་ཐཱ། མཻ་ཏྲི་མཻ་ཏྲི། མཻ་ཏྲི། ས་མ་ཙིཏྟེ་སཱཧཱ། དེ་ནས་ཕ་རོལ་ཏུ་ཕྱིན་པ་དྲུག་ལ་མངོན་པར་བརྩོན་པར་གྱུར་ཅིག་ཤེས་རབ་ཀྱི་
ཕ་རོལ་ཏུ་ཕྱིན་པ་ལ་གནས་པ་དང། སྟོང་པ་ཉིད་དང། མཚན་མ་མེད་པ་དང། སྨོན་པ་མེད་པ་ལ་གནས་པ་དང། ནམ་མཁའ་མཛོད་དང། ལག་ན་རིན་པོ་ཆེ་དང། མངོན་པར་ཤེས་པ་ལྔ་དང་
དབང་ཐོབ་པ། སོ་སོ་ཡང་དག་པར་རིག་པ་ཐོབ་པ་དང། ནམས་ཀྱང་དབང་པོ་ཞན་ཅིང་དབང་པོ་དང་བྲལ་བར་མི་འགྱུར་བ་དང། ལྟ་བ་ངན་པར་ལྟུང་བར་མི་འགྱུར་བ་དང། ནམས་ཀྱང་ཡུལ་འཁོར་ངན་
བ་དང། སྐྱེ་བོ་ངན་བའི་ནང་དུ་སྐྱེ་བར་མ་གྱུར་ཅིག་ནམས་ཀྱང་མི་ཁོམས་པར་སྐྱེ་བར་མ་གྱུར་ཅིག་ནམས་ཀྱང་སངས་རྒྱས་དང། ཆོས་དང། དགེ་འདུན་མཐོང་བ་དང། ཐོས་པ་དང། མཆོད་པ་
དང༑ རིམ་གྲོ་བགྱིད་པ་དང་འབྲལ་བར་མ་གྱུར་ཅིག་ནམས་ཀྱང་ཚུལ་ཁྲིམས་འཆལ་བར་མི་འགྱུར་བ་ནས་རྨི་ལམ་དུའང་ཉན་ཐོས་དང། རང་བྱང་ཆུབ་འདོད་པའི་ཕྱིར་ནམས་ཀྱང་བྱང་ཆུབ་


[343B]ནམས་ཀྱང་སེམས་ཅན་ཡོངས་སུ་སྨིན་པར་བགྱིད་པ་དང་འབྲལ་བར་མ་གྱུར་ཅིག་ནམས་ཀྱང་དགེ་བའི་བཤེས་གཉེན་དང་འབྲལ་བར་མ་གྱུར་
ཅིག་ནམས་ཀྱང་སྐད་ཅིག་ཏུའང་ཐབས་དང། ཤེས་རབ་དང་འབྲལ་བར་མ་གྱུར་ཅིག་ནམས་ཀྱང་རིགས་དམན་པ་དང། བརྩོན་འགྲུས་ཞན་པ་དང། ལེ་ལོ་ཅན་དུ་མ་གྱུར་ཅིག་བདག་ཚེ་
རབས་ནས་ཚེ་རབས་སུ་སངས་རྒྱས་ཀྱི་ཆོས་རྣམས་ལ་བརྩོན་འགྲུས་སྦྱངས་པར་སྐྱེ་བར་གྱུར་ཅིག་སེམས་ཅན་ལ་སྨན་པའི་སླད་དུ་བདག་བརྫུས་ཏེ་སྐྱེ་བར་གྱུར་ཅིག་ཇི་ལྟར་སངས་རྒྱས་
བཅོམ་ལྡན་འདས་དང། བྱང་ཆུབ་སེམས་དཔའ་དེ་དག་འཁྲུངས་པ་དེ་ལྟར་བདག་སངས་རྒྱས་ཀྱི་རིགས་སུ་སྐྱེ་བར་གྱུར་ཅིག་དེ་ནས་བསྟན་བཅོས་ཐམས་ཅད་དང། བཟོ་ཐམས་
ཅད་དང། ཏིང་ངེ་འཛིན་ཐམས་ཅད་དང། གཟུངས་ཀྱི་སྒོ་ཐམས་ཅད་དང། བྱང་ཆུབ་ཀྱི་ཕྱོགས་ཀྱི་ཆོས་ཐམས་ཅད་མངོན་དུ་གྱུར་ཅིག་།བྱང་ཆུབ་སེམས་དཔའ་སེམས་དཔའ་ཆེན་
པོ་འཕགས་པ་དྲི་མ་མེད་པར་གྲགས་པ་ལ་ཕྱག་འཚལ་ལོ། །ཏདྱ་ཐཱ། ཀཱིརྟི་ཏེ། སརྦ་ཛི་ནེ་བཧིཿ། ཨ་ཏི་ཀིརྟ་ཏ། སརྦ་ཛི་ནི་བཧིཿ། བཛྲ་ཨཱ་ཀ་རེ། བཛྲ་སམྦྷ་བེ། བཛྲ་བཧེ་ད་ཀ་རེ་སཱཧཱ། ས་
དང༑ ཆུ་དང། མེ་དང། རླུང་དང། ནམ་མཁས་ཉེ་བར་འཚོ་བ་ལྟར་དགེ་བ་བཅུའི་ལས་ཀྱི་ལམ་འདི་དག་གིས་ཡང་དག་པར་བསྒྲུབས་པའི་ཕུང་པོ་ལྔ་པོ་གང་ལགས་པ་དེ་དག་ཐམས་


[344A]༄༅། །ཅད་སེམས་ཅན་ཐམས་ཅད་དང་ཐུན་མོང་དུ་བགྱིས་ནས་སངས་རྒྱས་དང། ཆོས་དང། དགེ་འདུན་ཡོངས་སུ་སྤྱོད་པ་དག་ལ་དབུལ་བར་བགྱིའོ། །ནམ་གུམ་
ནས་ཀྱང་བྱ་རྒོད་དང། སྤྱང་ཀི་དང། ཁྱི་དང། ཝ་དང། གཅན་གཟན་དང། བྱ་རྣམས་ཀྱིས་པགས་པ་དང། ཤ་དང། རྒྱུས་པ་དང་རུས་པ་དང། རྐང་དང། ཁྲག་རྣམས་ཡོངས་སུ་ཟ་བར་
གྱུར་ཅིག་དེ་དག་ཐམས་ཅད་ཀྱང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ངེས་པར་གྱུར་ཅིག་དེ་ནས་ཁམས་གསུམ་ན་རྡུལ་ཕྲ་མོ་ཇི་སྙེད་པའི་སེམས་ཅན་དེ་སྙེད་སེམས་
ཀྱི་སྐད་ཅིག་སེམས་ཀྱི་སྐད་ཅིག་ལ་རྣམ་པར་ཐར་པར་བགྱིད་པར་གྱུར་ཅིག་རྣམ་པར་ཐར་པར་བགྱིད་ནས་ཕྱིར་མི་ལྡོག་པའི་ས་དག་ལ་རབ་ཏུ་འགོད་པར་གྱུར་ཅིག་དེ་ནས་མཐོང་
བས་ཀྱང་སེམས་ཅན་རྣམས་ཡོངས་སུ་སྨིན་པར་བགྱིད་པར་གྱུར་ཅིག་།ཐོས་པ་དང། དྲན་པས་ཀྱང་སེམས་ཅན་རྣམས་ཡོངས་སུ་སྨིན་པར་བགྱིད་པར་གྱུར་ཅིག་བྱང་ཆུབ་སེམས་
དཔའ་སེམས་དཔའ་ཆེན་པོ་ནམ་མཁའི་སྙིང་པོ་ལ་ཕྱག་འཚལ་ལོ་།ཏདྱ་ཐཱ། གརྦྷེ་གརྦྷེ། གརྦྷ་བི་ཤོདྷ་ནི་སཱཧཱ། ཕྱོགས་བཅུའི་འཇིག་རྟེན་གྱི་ཁམས་ན་བཞུགས་པའི་སངས་རྒྱས་
བཅོམ་ལྡན་འདས་ཡོངས་སུ་མྱ་ངན་ལས་འདའ་བར་བཞེད་པ་གང་ལགས་པ་དེ་དག་ལ་བདག་གི་བསམ་པ་དང། ལྷག་པའི་བསམ་པ་རུས་པའི་ཁང་ནས་དགའ་བ་དང། རྐང་གི་ཁོང་ནས་


[344B] ལུས་ཐམས་ཅད་བཏུད་ནས་སེམས་ཅན་ལ་སྨན་བའི་སླད་དུ་སེམས་ཅན་གྱི་ཁམས་དང། ལུས་ཀྱི་ཁམས་དང། ཉོན་མོངས་པའི་ཁམས་དང། ནམ་མཁའི་
ཁམས་ཇི་ཙམ་པ་དེ་ཙམ་དུ་མྱ་ངན་ལས་མི་འདའ་ཞིང་བཞུགས་པར་གསོལ་བ་འཚལ་ལོ། །དེ་བཞིན་གཤེགས་པ་ཡོན་ཏན་འབྱུང་གནས་ལ་ཕྱག་འཚལ་ལོ། །ཏདྱ་ཐཱ། ག་ག་ན་ཨཱ་ཀ་རེ། ག་
ག་ན་སཾ་བྷ་བེ། ག་ག་ན་ཀཱིརྟི་ཀ་རེ་སཱཧཱ། ཕྱོགས་བཅུའི་འཇིག་རྟེན་གྱི་ཁམས་ན་བཞུགས་པའི་བྱང་ཆུབ་སེམས་དཔའ་ཚོགས་ཤིན་ཏུ་བསགས་པ་གང་ལགས་པ་རྣམས་དང། ཚོགས་
ཆུང་དུ་གང་ལགས་པ་རྣམས་དང། བྱང་ཆུབ་ཏུ་སེམས་བསྐྱེད་པ་གང་ལགས་པ་རྣམས་དང། བྱང་ཆུབ་ཏུ་སེམས་མ་བསྐྱེད་པ་གང་ལགས་པ་དེ་རྣམས་ལ་བདག་བསྐུལ་མ་འདེབས་ཏེ་དེ་
རྣམས་ལ་བདག་གི་ལུས་དང། ངག་དང། ཡིད་ཀྱིས་ལེགས་པར་སྤྱད་པ་དེ་དབུལ་བར་བགྱིའོ། །དགེ་བའི་རྩ་བ་དེས་ཚོགས་རྣམས་ཤིན་ཏུ་བསགས་ཤིང་དགེ་བའི་རྩ་བ་རྣམས་ལེགས་
པར་བསགས་ནས་མྱུར་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་སངས་རྒྱས་ཏེ་ཆོས་ཀྱི་འཁོར་ལོ་རབ་ཏུ་བསྐོར་བར་གྱུར་ཅིག་བདུད་བཞི་ཚར་
གཅོད་པར་གྱུར་ཅིག་སེམས་ཅན་ཡོངས་སུ་སྨིན་པར་བགྱིད་པར་གྱུར་ཅིག་།སེམས་ཅན་སྨན་པའི་སླད་དུ་སེམས་ཅན་གྱི་ཁམས་དང། ལས་ཀྱི་ཁམས་དང། ཉོན་མོངས་པའི་ཁམས་དང་ནམ་


[345A]༄༅། །མཁའི་ཁམས་ཇི་ཙམ་པ་དེ་ཙམ་དུ་བཞུགས་པར་གསོལ་བར་འཚལ་ལོ། །བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་བློ་གྲོས་མི་
ཟད་པ་ལ་ཕྱག་འཚལ་ལོ། །ཏདྱ་ཐཱ། ཨཀྵ་ཡེ་ཨཀྵ་ཡེ་ཨཀྵ་ཡེ་བི་ཤོ་དྷ་ནི་སཱཧཱ། ཕྱོགས་བཅུའི་འཇིག་རྟེན་གྱི་ཁམས་རྡུལ་ཕྲ་མོ་སྙེད་ཀྱི་འདས་པ་དང། མ་འོངས་པ་དང། ད་ལྟར་
བྱུང་བའི་ཡང་དག་པར་རྫོགས་པའི་སངས་རྒྱས་དང། བྱང་ཆུབ་སེམས་དཔའ་དེ་རྣམས་ཀྱི་སྨོན་ལམ་ཆེན་པོ་བཅུ་པོ་ཁྲི་ཕྲག་གྲངས་མེད་པ་གང་ལགས་པ་དེ་དག་མཛད་པ་རྣམས་ལ་ལྷུན་
གྱིས་གྲུབ་པར་འཇུག་པ་དེ་བཞིན་དུ་བདག་ཚེ་རབས་སུ་འཇུག་པར་གྱུར་ཅིག་དེ་ནས་སངས་རྒྱས་ཀྱི་ཞིང་ཡོངས་སུ་དག་པར་འགྱུར་བ་ནི་ཇི་ལྟར་བཅོམ་ལྡན་འདས་དེ་བཞིན་
གཤེགས་པ་འོད་དཔག་མེད་དེའི་འཇིག་རྟེན་གྱི་ཁམས་བདེ་བ་ཅན་དང་ཇི་ལྟར་བཅོམ་ལྡན་འདས་དེ་བཞིན་གཤེགས་པ་མི་འཁྲུགས་པ་པདྨའི་སྤྱན་དེའི་འཇིག་རྟེན་གྱི་ཁམས་པདྨ་ཅན་དང། ཇི་ལྟར་
དགའ་བ་དང། ཇི་ལྟར་བཅོམ་ལྡན་འདས་དེ་བཞིན་གཤེགས་པ་པདྨའི་སྤྱན་དེའི་འཇིག་རྟེན་གྱི་ཁམས་པདྨ་ཅན་དང། ཇི་ལྟར་བཅོམ་ལྡན་འདས་དེ་བཞིན་གཤེགས་པ་ཀུན་ཏུ་བཟང་པོ་
དེའི་འཇིག་རྟེན་གྱི་ཁམས་མིག་མི་འཛུམས་དང། ཇི་ལྟར་བཅོམ་ལྡན་འདས་དེ་བཞིན་གཤེགས་པ་རིན་པོ་ཆེ་ཏོག་དེའི་འཇིག་རྟེན་གྱི་ཁམས་རིན་ཆེན་ལྡན་པ་དང། ཇི་ལྟར་བཅོམ་ལྡན་


[345B]ཁམས་དྲི་བསུང་ཞིམ་པ་དང། ཇི་ལྟར་བཅོམ་ལྡན་འདས་དེ་བཞིན་གཤེགས་པ་རིན་པོ་ཆེ་བཀོད་པ་དེའི་འཇིག་རྟེན་གྱི་ཁམས་རིན་
ཆེན་བཀོད་པ་དང། ཇི་ལྟར་མ་འོངས་པའི་བཅོམ་ལྡན་འདས་དེ་བཞིན་གཤེགས་པ་བདེན་པའི་བློ་གྲོས་ཏོག་གི་རྒྱལ་པོ་དེའི་སངས་རྒྱས་ཀྱི་ཞིང་དང། ཇི་ལྟར་བཅོམ་ལྡན་འདས་དེ་བཞིན་གཤེགས་
པ་གསེར་གྱི་མེ་ཏོག་དེའི་སངས་རྒྱས་ཀྱི་ཞིང་དང། ཇི་ལྟར་བཅོམ་ལྡན་འདས་དེ་བཞིན་གཤེགས་པ་རིན་ཆེན་སྦྱིན་པ་དེའི་སངས་རྒྱས་ཀྱི་ཞིང་དང། ཇི་ལྟར་བཅོམ་ལྡན་འདས་དེ་བཞིན་གཤེགས་
པ་དྲ་བ་ཅན་གྱི་འོད་དེའི་སངས་རྒྱས་ཀྱི་ཞིང་དང། ཇི་ལྟར་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཤཱཀྱ་ཐུབ་པས་ཤེས་རབ་ཀྱི་ཕ་རོལ་
ཕྱིན་པར་བྱང་ཆུབ་སེམས་དཔའ་རྣམས་ཀྱི་སངས་རྒྱས་ཀྱི་ཞིང་ལེགས་པར་བསྟན་པ་དང། ཇི་ལྟར་བཅོམ་ལྡན་འདས་ཀྱིས་སངས་རྒྱས་ཐམས་ཅད་ཀྱི་ཡུལ་ལ་འཇུག་པ་ཡེ་ཤེས་སྣང་བ་རྒྱན་གྱི་
གླེང་གཞིར་སངས་རྒྱས་ཀྱི་ཞིང་རིན་པོ་ཆེ་ཆེན་པོའི་པདྨའི་སྙིང་པོ་བྱུང་བ་མངོན་པར་བསྒྲུབས་པ་དེ་ལྟ་བུའི་སངས་རྒྱས་ཀྱི་ཞིང་དེར་བྱང་ཆུབ་སེམས་དཔའ་དེ་རྣམས་ཀྱི་མཐུས་རབ་ཏུ་འབྱུང་ཞིང་དེར་དེ་
དག་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་པར་གྱུར་ཅིག་ཇི་ལྟར་འདས་པ་དང། མ་འོངས་པ་དང། ད་ལྟར་བྱུང་བའི་སངས་རྒྱས་བཅོམ་ལྡན་


[346A]༄༅། །འདས་དང། བྱང་ཆུབ་སེམས་དཔའ་དེ་རྣམས་ཀྱིས་སྨོན་ལམ་ཆེན་པོ་ཤིན་ཏུ་ཡོངས་སུ་དག་པས་བསྒྲུབས་པ་རང་གི་བསོད་ནམས་ལས་ངེས་པར་སྐྱེས་པ། ཤེས་
རབ་ཀྱི་ཕ་རོལ་ཏུ་ཕྱིན་པར་སངས་རྒྱས་ཀྱི་ཞིང་བསྟན་པ་དེ་དག་ཡོངས་སུ་བཟུང་བ་དང། ཡོངས་སུ་འཛིན་པ་དང། ཡོངས་སུ་འཛིན་པར་འགྱུར་བ་དེ་ལྟ་བུ་བདག་གི་སངས་རྒྱས་ཀྱི་ཞིང་
གཅིག་ཏུ་འགྱུར་ཞིང་ཆུ་ཞེང་དཔག་ཏུ་མེད་པ་དང། ཡོན་ཏན་གྱི་རྒྱན་དཔག་ཏུ་མེད་པའི་མིང་དང། སངས་རྒྱས་ཐམས་ཅད་ཀྱི་ཞིང་ཁྱད་པར་འཕགས་པ་མངོན་པར་མཐོ་བའི་རྒྱན་བཀོད་
པར་མཐོང་བ་དང། རེག་པ་དང། ཐོས་པ་དང། དྲན་པས་ལྷན་ཅིག་མངོན་པར་རྫོགས་པར་བྱང་ཆུབ་པར་གྱུར་ཅིག་སངས་རྒྱས་ཀྱི་ཞིང་དེར་སེམས་ཅན་གང་དག་སངས་རྒྱས་ཐམས་ཅད་དང་
བྱང་ཆུབ་སེམས་དཔའ་ཐམས་ཅད་ཀྱིས་ཡོངས་སུ་བཏང་བ་དང། མར་མི་འཛིན་པ། ཕར་མི་འཛིན་པ། དགེ་སྦྱོང་དུ་མི་འཛིན་པ། བྲམ་ཟེར་མི་འཛིན་པ། རིགས་ཀྱི་རྒན་རབས་ཀྱི་རྗེས་མི་སྙེགས་པ་
ངང་ཚུལ་ངན་པ། སྡིག་པའི་ཆོས་ཡང་དག་པར་སྤྱོད་པ། རྒྱུད་བསྲེགས་པ། བསམ་པ་བསྲེགས་པ། ས་བོན་བསྲེགས་པ། དགེ་བའི་རྩ་བ་ཆད་པ། ངན་སོང་ལ་མངོན་པར་ཕྱོགས་
པ༑ མཚམས་མེད་པ་ལྔ་དང་ལྡན་པ། བྱང་ཆུབ་སེམས་དཔའ་གཏུམ་པོ་དམ་པའི་ཆོས་སྤོང་བ་དེ་རྣམས་སངས་རྒྱས་ཀྱི་ཞིང་དེར་འདུས་པ་དང་པོར་འབྱུང་བར་འགྱུར་ཞིང་བདག་གིས་


[346B]ཉིད་ལ་དགོད་པར་གྱུར་ཅིག་དེ་ནས་ཇི་ཙམ་དུ་ཁམས་གསུམ་དུ་སྐྱེས་པའི་སེམས་ཅན་དེ་རྣམས་ཞིང་དེར་འདུས་པ་གཉིས་པ་ལ་
འབྱུང་བར་འགྱུར་ཞིང་བདག་གིས་དེ་དག་ཐམས་ཅད་བག་ཆགས་དང་མཚམས་སྦྱོར་བའི་ཉོན་མོངས་པ་ཐམས་ཅད་སྤངས་པ་ཐམས་ཅད་མཁྱེན་པའི་ཡེ་ཤེས་ལ་དགོད་པར་གྱུར་
ཅིག་དེ་བཞིན་གཤེགས་པ་དུང་གི་འོད་ཀྱི་རྒྱལ་པོ་ལ་ཕྱག་འཚལ་ལོ། །ཏདྱ་ཐཱ། ཤདྑེ། ཤྔྑེ། ཤྡྑ་པཱཎྜ་རེ་སཱཧཱ་ཕྱོགས་བཅུའི་འཇིག་རྟེན་གྱི་ཁམས་སུ་འདུས་པའི་ཡང་དག་
པར་རྫོགས་པའི་སངས་རྒྱས་དང། བྱང་ཆུབ་སེམས་དཔའ་དེ་རྣམས་ཀྱི་སངས་རྒྱས་ཀྱི་མཛད་པ་དང། བྱང་ཆུབ་སེམས་དཔའི་མཛད་པ་གང་ལགས་པ་དེ་དག་ཐམས་ཅད་བདག་གཅིག་
པུ་གཉིས་སུ་མ་མཆིས་པས་རིམ་གྱིས་སངས་རྒྱས་ཀྱི་ཆོས་རྣམས་ལ་འཕེལ་བར་བགྱི་བར་སྤྲོ་བས་སངས་རྒྱས་བཅོམ་ལྡན་འདས་དང་བྱང་ཆུབ་སེམས་དཔའ་དེ་དག་སྟོང་པ་ཉིད་དང་
མཚན་མ་མེད་པ་དང། སྨོན་པ་མེད་པ་དང། སྐྱེ་བ་མེད་པ་དང་འགག་པ་མེད་པའི་ཆོས་ཉིད་མངོན་དུ་མཛད་ཅིང། དེ་ལས་གཞན་པ་བྱང་ཆུབ་ཀྱི་ཕྱོགས་ཀྱི་ཆོས་རྣམས་ཀྱང་མངོན་དུ་མཛད་
ནས་བདེ་བར་བཞུགས་པ་ཚེགས་ཆུང་ངུས་བཞུགས་སུ་གསོལ། དེ་བཞིན་གཤེགས་པ་ལྷུན་པོའི་རྩི་མོའི་འོད་ཀྱི་རྒྱལ་པོ་ལ་ཕྱག་འཚལ་ལོ་།ཏདྱ་ཐཱ། ཤི་ཁེ། ཤི་ཁ་བནྡྷེ་སཱཧཱ་


[347A]༄༅། །དེའི་འོག་ཏུ་བདག་ཚོགས་ཤིན་ཏུ་བསགས། བྲང་པ་ཡོངས་སུ་རྫོགས། བསམ་པ་ཡོངས་སུ་རྫོགས། སངས་རྒྱས་ཀྱི་བྱ་བ་ཡོངས་སུ་རྫོགས་ནས་བླ་ན་མེད་
པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་པར་གྱུར་ཅིག་མངོན་པར་རྫོགས་པར་སངས་རྒྱས་ནས་ཆོས་ཀྱི་འཁོར་ལོ་རབ་ཏུ་བསྐོར་བར་བགྱི་བདེ་བཞིན་ཉིད་
ཀྱི་འཁོར་ལོ་དང། ཡང་དག་པའི་མཐའི་འཁོར་ལོ་དང། ཇི་ལྟ་བ་བཞིན་གྱི་འཁོར་ལོ་དང། སྐྱེ་བ་མེད་པ་དང། འགག་པ་མེད་པའི་འཁོར་ལོ་དང། སྟོང་པ་ཉིད་དང། མཚན་མ་མེད་པ་དང་
སྨོན་པ་མེད་པའི་འཁོར་ལོ་དང། ངེས་པར་འབྱུང་བའི་འཁོར་ལོ་དང། ཕུང་པོ་དང། ཁམས་དང། སྐྱེ་མཆེད་མི་དམིགས་པའི་འཁོར་ལོ་དང། ནམ་མཁའ་ལྟ་བུའི་འཁོར་ལོ་དང། ཆོས་
ཀྱི་དབྱིངས་དབྱེར་མེད་པའི་འཁོར་ལོ་དང། བག་ཆགས་དང། མཚམས་སྦྱོར་བའི་ཉོན་མོངས་པ་ཐམས་ཅད་སྤང་པའི་འཁོར་ལོ་དང། ང་དང། བདག་དང། རྟག་པ་དང། ཆད་པ་དང་
བདག་དང། བདག་གིར་འཛིན་པ་ནས་ཉན་ཐོས་དང། རང་སངས་རྒྱས་དང། བྱང་ཆུབ་སེམས་དཔའ་དང། ཡང་དག་པར་རྫོགས་པའི་སངས་རྒྱས་སུ་མངོན་པར་ཞེན་པའི་བར་མི་
དམིགས་པའི་འཁོར་ལོ་དང། མདོར་ན་གང་ན་འཁོར་ལོ་མེད་པ་བསྐོར་བ་མེད་པ་དེ་ལྟ་བུའི་ཆོས་ཀྱི་འཁོར་ལོ་རབ་ཏུ་བསྐོར་བར་གྱུར་ཅིག་།རབ་ཏུ་བསྐོར་ནས་སེམས་ཅན་རྣམས་སུ་ཡོངས་


[347B]ཡོངས་སུ་སྨིན་པར་བགྱིས་ནས་སེམས་ཅན་ལ་སྨན་བའི་སླད་དུ་སེམས་ཅན་གྱི་ཁམས་དང། ལས་ཀྱི་ཁམས་དང་ཉོན་མོངས་པའི་ཁམས་དང། ནམ་མཁའི་ཁམས་
ཇི་ཙམ་པ་དེ་ཙམ་དུ་གནས་པར་གྱུར་ཅིག་འཕགས་པ་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །ཏདྱ་ཐཱ། མཉེ། སརྦ་མ་ནྱ་པྲ་ཧཱ་ཎེ་སཱཧཱ། དགེ་བའི་རྩ་བ་དེ་དག་དང། སངས་
རྒྱས་ཀྱི་ཞིང་གི་ཡོན་ཏན་ཡོངས་སུ་སྤྱོད་པ་དང། དེ་བཞིན་དུ་སེམས་ཅན་ཡོངས་སུ་སྨིན་པར་བགྱིས་པའི་དགེ་བའི་རྩ་བ་དང། རབ་ཏུ་འབྱུང་བའི་དགེ་བའི་རྩ་བདག། དེ་བཞིན་གཤེགས་པ་
ལ་མཆོད་པ་དང། རིམ་གྲོ་དང། བསྙེན་བཀུར་བགྱིས་པའི་དགེ་པའི་རྩ་བ་དང། ཕ་མ་དང། བླ་མ་དང། ཡོན་གནས་དང། མཁན་པོ་དང། སློབ་དཔོན་དང། དམན་པ་དང། བཀྲེན་པ་དང་
སྡུག་ཕོངས་པ་ལས་བསྒྲུབས་པའི་དགེ་བའི་རྩ་བ་དང། དམ་པའི་ཆོས་རྣམ་པར་འབྱེད་པའི་དགེ་བའི་ཙ་བ་དང། རྗེས་སུ་ཡི་རང་བ་དང། མཐོལ་བ་དང། བཤགས་པ་དང་ལྡན་པ་
དང༑ ཕྱག་འཚལ་བ་དང། མཆོད་པ་དང་ལྡན་པ་དང། བྱིས་པ་ནས་བཟུང་ནས་ད་ལྟར་རམ། སྐྱེ་བ་ཐོག་མ་དང། ཐ་མ་མ་མཆིས་བའི་འཁོར་བ་ནས་འཁོར་བའི་སྐྱེ་བ་གཞན་དག་ཏུ་
བསགས་པ་ནས་ཕུང་པོ་ལྷག་མ་མེད་པའི་མྱ་ངན་ལས་འདས་པའི་མཐའི་བར་གང་ལགས་པ་དེ་དག་སེམས་ཅན་ཐམས་ཅད་དང་ཐུན་མོང་དུ་བགྱིས་ནས་མཆོག་དང། གཙོ་བོ་དང། གྱ་


[348A]༄༅། །ནོམ་པ་དང། རབ་དང། ཕུལ་དང། བླ་ན་མ་མཆིས་པ་དང། གོང་ན་མཆིས་པ་དང། གོང་མའི་ཡང་གོང་མ་དང། མཉམ་པ་མ་མཆིས་པ་དང། མི་མཉམ་
པ་དང༑ མཉམ་པ་དང། དམིགས་པ་མ་མཆིས་པ་དང། རྣམ་པར་རྟོག་པ་མ་མཆིས་པ་དང། མཚན་མ་མ་མཆིས་པ་དང། སྤྲོས་པ་མ་མཆིས་པ་དང། ཡི་གེ་མ་མཆིས་པ་དང་
ཉོན་མོངས་མ་མཆིས་པ་དང། ཆགས་པ་མ་མཆིས་པ་དང། ནམ་མཁའ་ལྟར་མཉམ་པ་དང། ལུས་དང། སེམས་གྲོལ་བ་དང། རྣམ་པ་ཐམས་ཅད་ཀྱི་མཆོག་དང་ལྡན་པའི་སྟོང་པ་
ཉིད་ཀྱི་ཡོངས་སུ་བསྔོ་བས་ཡོངས་སུ་བསྔོ་བར་བགྱིའོ། །ཇི་ལྟར་འདས་པ་དང། མ་འོངས་པ་དང། ད་ལྟར་བྱུང་བའི་སངས་རྒྱས་བཅོམ་ལྡན་འདས་དང། བྱང་ཆུབ་སེམས་དཔའ་དེ་རྣམས་ཀྱིས་
གཉིས་སུ་མེད་པའི་ཆོས་ཉིད་མངོན་དུ་མཛད་ནས་ཡོངས་སུ་བསྔོས་པ་དང། ཡོངས་སུ་བསྔོ་བ་དང། ཡོངས་སུ་བསྔོ་བར་འགྱུར་བ་དེ་ལྟར་བདག་གིས་ཀྱང་ཡོངས་སུ་བསྔོ་བར་བགྱིའོ། །
ཇི་ལྟར་ཆོས་ཉིད་དེ་དང། ཇི་ལྟར་དེ་བཞིན་ཉིད་དེ་དང། ཇི་ལྟར་ཡང་དག་པའི་མཐའ་དེ་དང། ཇི་ལྟར་ཆོས་ཉིད་ཀྱི་དབྱིངས་དེ་དང། ཇི་ལྟར་སྟོང་པ་ཉིད་དེ་དང། ཇི་ལྟར་རྣམ་པ་
ཐམས་ཅད་མཁྱེན་པ་ཉིད་དེ་ནས་ཇི་ལྟར་དེ་ཁོ་ན་ཉིད་མཐོང་བའི་བར་གང་ལ་གཉིས་མེད་ཅིང་གཉིས་མ་ཡིན་པ་མེད་པ་དེ་ལྟར་ཡོངས་སུ་བསྔོ་བར་བགྱིའོ། །སངས་རྒྱས་དང་


[348B] །ཏདྱ་ཐཱ། བུདྡྷེ། བུདྡྷེ། སརྦ་བུདྡྷ་བི་ཥ་ཡ་བི་ཤོ་དྷ་ནི་སཱཧཱ། འཕགས་པ་ཡོངས་སུ་བསྔོ་བའི་རྒྱལ་པོ་སྔགས་དང་བཅས་པ་ཇི་སྙེད་
པ་རྫོགས་སོ།། །།རྒྱ་གར་གྱི་མཁན་པོ་བི་དྱཱ་ཀ་ར་པྲ་བྷ་དང། ཞུས་ཆེན་གྱི་ལོཙྪ་བ་བནྡེ་ཡེ་ཤེས་སྙིང་པོ་དང། དཔལ་བརྩེགས་ཀྱིས་ཞུས་ཏེ་གཏན་ལ་ཕབ་པ།། །།


