
[284A] ཨཱརྱ་སརྦ་རོ་ག་པྲ་ཤ་མ་ནི་ནཱ་མ་དྷཱ་ར་ཎི། བོད་སྐད་དུ། འཕགས་པ་ནད་
ཐམས་ཅད་རབ་ཏུ་ཞི་བར་བྱེད་པ་ཅེས་བྱ་བའི་གཟུངས། སངས་རྒྱས་དང། བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །འདི་སྐད་བདག་གིས་ཐོས་པ་དུས་གཅིག་
ན༑ བཅོམ་ལྡན་འདས་མཉན་ཡོད་ན་རྒྱལ་བུ་རྒྱལ་བྱེད་ཀྱི་ཚལ་མགོན་མེད་ཟས་སྦྱིན་གྱི་ཀུན་དགའ་ར་བ་ན་བཞུགས་ཏེ། དེ་ནས་བཅོམ་ལྡན་འདས་ཀྱི་དགེ་སློང་རྣམས་ལ་
བཀའ་སྩལ་པ། དགེ་སློང་དག་ཆོས་ཀྱི་རྣམ་གྲངས་འདི་ཟུངས་ཤིག། ཆོངས་ཤིག་ལྷོགས་ཤིག། ཀུན་ཆུབ་པར་གྱིས་ཤིག། གཞན་དག་ལ་ཡང་རྒྱ་ཆེར་ཡང་དག་
པར་སྟོན་ཅིག་ཏདྱ་ཐཱ། ཙ་ལེ་མེ། ཙ་ལེ་མེ། པཾ་ན་ཀོ་ཀི་ལི་ཤྲི་མ་ཏི། ཀུཎྜ་ལེ། དུནྡུ་བཧེ། ཨིནྡྲ་ནི། མུ་ཁེ་སཱཧཱ། འདི་དག་ནི། ཟས་མ་ཞུ་བ་དང། སྦོས་པ་དང། ཁྲག་


[284B] གཞང་འབྲུམ་གྱིས་བཏབ་པ་དང། གཞན་ནད་ཅན་དང། ཟ་གུ་དང། ལུད་པ་ཅན་དང། རིམས་ནད་ཅན་དང། ཀླད་པ་ན་བ་དང། གཞོགས་ཕྱེད་ན་
བ་དང། ཡི་དྭགས་ཀྱིས་ཟིན་པའི་གསང་སྔགས་ཀྱི་གཞི་ཡིན་ཏེ། ཀུན་དགའ་བོ། གང་གསང་སྔགས་ཀྱི་གཞི་འདི་དག་ལས་འགལ་བར་བྱེད་པ་དེ་ནི། ངས་ལྷ་དང་བཅས་
པའི་འཇིག་རྟེན་ན་མ་མཐོང་ངོ། །ཚེ་ཟད་པ་ནི། མ་གཏོགས་སོ་།གསང་སྔགས་ཀྱི་གཞི་འདི་དག་ནི། དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་
སངས་རྒྱས་ཀྱིས་གསུངས་པ་སྟེ། འདི་ལ་སངས་རྒྱས་ནི། སེམས་ཅན་ཐམས་ཅད་ཀྱི་མཆོག་གོ་འདོད་ཆགས་དང་བྲལ་བ་ནི། ཆོས་ཐམས་ཅད་ཀྱི་མཆོག་གོ་དགེ་འདུན་
ནི༑ ཚོགས་ཐམས་ཅད་ཀྱི་མཆོག་གོ་བདེན་པའི་ཚིག་དང། བདེན་པའི་ངག་འདིས་བདག་གིས་ཟོས་པ་དང། འཐུང་བ་དང། འཆོས་པ་དང་མྱངས་པ་རྣམས་ལེགས་པར་
བདེ་བར་ཞུ་བར་གྱུར་ཅིག་སཱཧཱ། བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་ནས་དགེ་སློང་དེ་དེ་དག་ཡི་རང་སྟེ་བཅོམ་ལྡན་འདས་ཀྱིས་གསུངས་པ་ལ་མངོན་པར་
བསྟོད་དོ། །འཕགས་པ་ནད་ཐམས་ཅད་རབ་ཏུ་ཞི་བར་བྱེད་པའི་གཟུངས་རྫོགས་སོ།། །།
